Arvostelu: Huawei Honor 4X - Keskihintaista kannattaa ainakin harkita - Puhelinvertailu\nArvostelussa Huawei Honor 4X\nHuawei on Euroopassa vielä toistaiseksi hiukan tuntemattomampi puhelinvalmistaja, mutta asia on muuttumassa. Vielä toistaiseksi maailman toiseksi suurimpana verkkolaitevalmistajana Huaweilla on rahkeet levittää kuluttajalaitemyyntiään myös Kiinan ulkopuolelle, ja tämä leviäminen on nyt alkanut toden teolla. Yhtiön tähtäimessä on tarjota puhelimissa markkinoiden paras hinta-laatusuhde.\nMe saimme testiin Huawei Honor 4X -puhelimen, jonka myyntihinta on noin 230 euroa. Arvostelussa paneudumme siihen, mitä tällä rahalla sitten oikein saa.\n5,5" IPS, 1280 x 720\n1,2 GHz Kirin 620 octa-core 64 bit A53\n8 GB + microSD-korttipaikka\nTakana 13 MP, edessä 5 MP\nHonor 4X yllätti alusta asti tasokkuudellaan. Reilun 200 euron hintalappu ei saanut odottamaan kovin kummoista laitetta, mutta sekä ulkoisesti että ohjelmistoltaan kyseessä on kelpo puhelin.\nEdestä Honor 4X on hyvin perinteinen nykyajan älypuhelin. Itseäni ainakin ilahduttivat kolme kapasitiivista painiketta näytön alla – en ole mitenkään erityisesti vain näytöllä vilahtelevien painikkeiden ystävä. Näppäinten symbolit edustavat uutta, pelkistettyä Android-designia.\nOikealla kyljellä on äänenvoimakkuuden säätö ja virtapainike, pohjassa microUSB-liitin ja yläreunassa kuulokeliitin. Muovinen takakuori on avattavaa sorttia ja korttipaikat löytyvät sen alta. Fyysisten näppäimet löytää sormituntumalla helposti ja niissä on terävä naksahdus. Kapasitiiviset painikkeet toimivat luotettavasti. Valitettavasti kameralle ei ole omaa fyysistä näppäintä.\nMuotoilultaan Honor 4X ei ole mitenkään omaperäinen tai erityisen tunnistettava, mutta se ei ole ruma tai epäkäytännöllinenkään. Näinkin edulliseksi laitteeksi se on jopa melko premiumin tuntuinen, vaikka muovikuorinen onkin. Vajaan yhdeksän millimetrin paksuus saa puhelimeen niin ikään laadun tuntua, minkä lisäksi se istuu käteen ihan mukavasti, joskin yhden käden käyttö voi tuntua varsinkin suurempiin puhelimiin tottumattomille jo tässä kokoluokassa haastavalta – 5,5 tuuman näyttö on melko suuri, vaikka suurempiakin on tarjolla.\nSuuressa näytössä on hintaluokassa ymmärrettävä 720p-tarkkuus. Lippulaivamalleja havittelevat tuhahtavat tässä vaiheessa ja jättävät laitteen omaan arvoonsa, mutta rehellisyyden nimissä on sanottava, että en testin aikana missään vaiheessa joutunut manaamaan, että olisipa näytössä lisää pikseleitä. 1080p-resoluution tuoma lisätarkkuus on suhteellisen pieni etu, kun samalla joutuu höyläämään siivun akkukestosta. 1280 x 720 on tälle ruutukoolle vielä useimmille ihmisille täysin riittävä tarkkuus. Yksittäiset pikselit voi vielä tarkkasilmäinen erottaa oikein läheltä tihrustaessaan, mutta ei enää normaalilta noin 30 sentin käyttöetäisyydeltä.\nKatselukulmat ovat hyvät, joskin sivuttain käännettäessä tulee melko nopeasti pientä värivirhettä. Kirkkaahkossakin valossa näyttö pärjäsi testin aikana hyvin, mutta pieni epäilys jäi, mahtavatko rahkeet riittää pilvettöminä kesäpäivinä. Varmaa on, että kyseessä ei ole näiltä ominaisuuksiltaan markkinoiden paras näyttö, mutta tavanomaisissa olosuhteissa ja normaalissa käytössä se suoriutuu erinomaisesti.\nSuorittimena Huawei käyttää omaa Kirin-piiriään, joka ei pärjää aivan suorassa vertailussa kilpailijoille, mutta ei toisaalta ole myöskään aivan nuhapumppu. Laskentatehossa Kirin 620:n pitäisi olla suunnilleen Snapdragon 410-sarjan tienoilla. Erityisesti hintaluokassaan kahdeksanytiminen ja 64-bittinen suoritin pääsee loistamaan. Sen enempää lukuja tuijottamatta: käytännön jokapäiväisessä käytössä Kirin toimii erinomaisesti. Töksähtelyä tapahtuu harvoin, mutta jostain syystä erityisesti musiikin suoratoisto saa aikaan pientä yskimistä, jos samaan aikaan suorittaa muuta. Sovellusten käynnistymistä ei tarvitse liiaksi odotella ja valikoiden selailu on salamannopeaa.\nMissään vaiheessa testiä en osannut kaivata lisää vauhtia puhelimeen, enkä turhautunut hidastelun takia, mutta on tietysti sanottava, että rahallisella lisäpanoksella saisi vielä paljon vauhdikkaammin toimivan laitteen. Huawei on kuitenkin saanut Honor 4X:ään erinomaisen hinta-laatu-suhteen, ainakin mitä nopeuteen ja käytettävyyteen tulee, ja etenkin jos vertailuun sisällytetään vain Android-laitteet.\nTallennustilaa on nykypuhelimissa harmittavan vähän, eikä Huawein puhelin valitettavasti tee tähän poikkeusta. Muisti on halpaa, joten on vähän järjen vastaista, miksi siitä niin pihistellään. 8 GB:n tallennustila saattaa aiheuttaa ongelmia tai vähintään ylimääräistä vaivaa esimerkiksi isompaa käyttöjärjestelmäpäivitystä tehdessä, vaikka puhelimessa olisikin muistikortti. Huawein tapauksessa tämä on erityisen harmittavaa, sillä esiasennukset vievät tilasta leijonan osan ja laitteessa on vapaata tilaa suoraan paketista vain alle neljä gigatavua.\nPuhelimen akkukesto oli monen muun asian ohella positiivinen yllätys. Laite suoriutui päivän yli suhteellisen aktiivisesta käytöstä leikiten, ja usein illalla oli lataukseen laittaessa vielä yli 30 prosenttia jäljellä, joinain päivinä lähes 50 prosenttia.\nPuhelin on niin sanottu Dual SIM, eli siihen saa samanaikaisesti kaksi SIM-korttia. Puhelinvertailun testissä ei tällä kertaa testattu tähän liittyviä ominaisuuksia, mutta asetuksien perusteella kahden kortin hallinta on tehty suhteellisen helpoksi.\nHonor 4X käyttää vielä "vanhaa" Android 4.4 -järjestelmää, mutta se on peitetty Huawein oman EMUI-käyttöliitymän alle (EMotion UI). EMUI 3.0 on raikas tuulahdus perinteisesti tummaan ja synkähköön Android-designiin, mutta siinä on muutakin kuin pelkkää hyvää.\nEMUI 3.0:n ytimessä on aikajana, joka näkyy ruudun vasemmassa reunassa. Sitä käytetään esimerkiksi viesteissä ja puheluhistoriassa sekä ilmoituskeskuksessa. Valkea tausta luo puhtaan tuntua ja näyttää raikkaalta ja keveältä.\nLukitusnäytössä on oletuksena vaihtuvia kuvia aiheista, joita voi itse muokata. Myös kello ja päivämäärä ovat näkyvillä, samoin kuin kameran pikakäynnistys, mikä onkin tarpeellinen, kun kameralle ei omaa fyysistä näppäintä ole. Kameran asetuksista voi kylläkin ottaa käyttöön ominaisuuden, jonka avulla kamerasovelluksen saa auki kahdella nopealla äänenvoimakkuuden pienennyspainikkeen näpäytyksellä, joten tilanne ei ole tältä osin katastrofaalinen.\nEhkä vähän outona ominaisuutena Huawein EMUI:ssa ei ole lainkaan niin sanottua päävalikkoa, vaan kaikki asennetut sovellukset tipahtavat suoraan jollekin aloitusnäytöistä. Tavallaanhan kyse on hyvin samanlaisista tiloista ja samat kuvakkeet siinä aloitusnäytöllä pyörivät kuin valikonkin takana, mutta organisointia ratkaisu hankaloittaa. Varsinkin kun sovelluksia kertyy paljon, alkaa aloitusnäyttöjen selaaminen ja alituinen täyttyminen olla tuskastuttavaa.\nKun sovelluksia kertyy paljon, alkaa aloitusnäyttöjen selaaminen olla tuskastuttavaa.\nSovellusten etsimistä helpottaa kuitenkin pikahaku. Kun näyttöä vetää sormella alaspäin mistä tahansa muualta kuin ilmoitusvalikon avaavasta yläreunasta, aukeaa hakuikkuna, jossa on heti tyrkyllä viimeksi käytetyt sovellukset sekä hakupalkki. Samasta ruudusta onnistuu niin sovellusten kuin yhteystietojen ja viestienkin haku.\nTiivistettynä voisi sanoa, että EMUI on onnistunut tuotos ja huomattavasti mukavamman näköinen kuin vaikkapa Samsungin vastaava hirvitys, mutta tästä huolimatta monet käyttävät mieluummin vaikkapa puhdasta Androidia, etenkin visuaalisesti uudistunutta 5-versiota.\nHuawei tarjoaa myös läjän erilaisia esiasennettuja sovelluksia, joita ei voi poistaa. Suurin osa niistä on kuitenkin varsin hyödyllisiä ja liittyvät esimerkiksi puhelimen muistin- ja virranhallintaan. Sovellukset tarjoavat helpon keinon hallita, mitkä sovellukset saavat jäädä käyntiin ruudun ollessa pois päältä ja näyttävät myös hyvää dataa puhelimen tilasta. Puhelimen hallinta -sovellus tarjoaa käyttöön myös Ultra-virransäästötilan, joka pidentää puhelimen käyttöaikaa useilla tunneilla kytkemällä perinteiseen tapaan pois monia toimintoja.\n4X:n pääkamera on se ominaisuus, joka jättää ehkäpä eniten toivomisen varaa. Kuvanlaatu on 13 megapikselin kennollakin keskimäärin vain kohtalainen verrattuna huippupuhelimiin ja Huawein äärimmäisyyksiin yksinkertaistettu kamerasovellus on lähes suora kopio Applen kamerasovelluksesta.\nKamerasta löytyy perinteinen kuvatila, joka tarjoaa myös heti kuvaushetkellä ilahduttavan helppokäyttöisen suodatinvalikoiman. Kuvan rajaaminen onnistuu äänenvoimakkuuspainikkeilla. Sovellus tarjoaa mahdollisuuden korkeintaan 10 kuvan sarjan ottamiseen, ja se onnistuu kuvauspainiketta pohjassa pitämällä. Asetuksista saa myös vaihdettua tämän toimenpiteen toimintoa.\nSuoraan kuvausruudusta saa säädettyä vain salaman tilaa, muut säädöt on piilotettu valikoiden taakse, siinä määrin kun niitä ylipäätään on. Pro-kuvaajat tai edes vähän enemmän valokuvausta harrastelevat kaipaavat varmasti enemmän säätövaraa, mutta onneksi Androidille on saatavilla runsaasti sovellusvaihtoehtoja, myös ilmaiseksi.\nApplen kamerasovelluksen tapaan peruskuvatilassa voi sipaista sivullepäin päästäkseen videokuvaukseen sekä "Kaunista"-tilaan, jonka pitäisi tehdä selfieistä nätimpiä. Omissa testeissämme toimittaja ei kuitenkaan merkittävästi kaunistunut.\nValikon takaa löytyy muun muassa HDR-tila (joka ei näyttänyt testikuvissa tekevän juuri mitään), panoraamakuvaus sekä vesileima, jolla kuvan nurkkaan saa lätkäistyä sijainnin ja vallitsevan säätilan.\nKuvien tarkkuus on ihan hyvää keskiluokkaa ja värit kelvollisia, mikäli kuvataan hyvissä olosuhteissa. Haastavassa valaistuksessa kamera on vaikeuksissa. Hintaluokkaan nähden kameran yleisen suorituskyvyn täytyy kuitenkin sanoa kuuluvan ylempään keskiluokkaan, poislukien itse sovelluksen huonous.\nHuawei yllätti todella. Yhtiö on kovaa vauhtia nousemassa todella varteenotettavaksi puhelinvalmistajaksi myös länsimaissa, ja Honor 4X on siitä hyvä näyte. "Great value for money" toteutuu ainakin tämän laitteen kohdalla, sillä noin 220 euron hinnalla saa itselleen ehdottomasti käyttökelpoisen Android-laitteen.\nEMUI varmasti jakaa mielipiteitä, mutta omaa silmää se miellytti kovin. Puhelimen kamera laahaa harmittavasti muun tason perässä, mutta onneksi suurimmat ongelmat ovat softassa, kun otetaan huomioon, mitä tämän hintaiselta raudalta sopii odottaa.\nPuhelimen heikkouksissa mainitut premium-ominaisuudet ovat sellaisia, joita ei muutenkaan tämän hintaluokan laitteissa nähdä, eikä niiden puute nytkään laskenut arvosanaa merkittävästi. Halusin ne silti mainita, sillä sellaisten saaminen mukaan tekisi 4X:stä ohittamattoman.\nLähitulevaisuudessa julkaistava Huawei P8 -arvostelumme kertoo, onko Huawei todella nousemassa älypuhelinvalmistajien kärkikastiin, vai puuttuuko siltä vielä ammuksia. Honor 4X:n perusteella kaikki on mahdollista.\n+ Yleinen tuntuma\n- Tallennustilan vähyys\n- Ei (ainakaan toistaiseksi) uusinta Android-versiota\n- Premium-ominaisuuksien puute (langaton lataus, sormenjälkisensori yms.)


Ainutlaatuinen saaristo – Leirikoulu Metsätähti\nEtusivu »Ainutlaatuinen saaristo\nTurun saaristo on yksi ainutlaatuisimmista koko maailmassa. Saaria on uskomaton määrä, joidenkin laskelmien mukaan kymmeniä tuhansia.\nSaaristo tarjoaa myös luonnolle aivan erityisen kasvualustan. Täältä löytyy paljon kasveja ja eläimiä, joita ei tavata muualta Suomesta. Myös merialueena saaristo on erityinen sillä sen suolapitoisuus on paljon valtameriä alhaisempi, vain 0,5% mutta kuitenkin suolattomia järvi- ja jokialueita selvästi korkeampi.\nPaitsi eläimistönsä ja kasvullisuutensa suhteen saaristo tarjoaa elämyksiä kulkijalleen myös vaihtelevan maaperänsä ansiosta. Mahtavat auringonlaskut ja ihmeelliset auringonnousut ovat aivan omaa luokkaansa ja joka päivä erilaiset. Suolaiset aallot huuhtelevat rantakallioita tai aluksen keulaa ja raikas merituuli hivelee sekä ihoa että mieltä.\nKesällä saaristo on Suomen kuivinta aluetta, joka johtuu siitä, että meren pinta on usein mannerta kylmempi. Tämä aiheuttaa ns. ”Naantalin aurinko”-ilmiön: heti saaristossa on aurinkoista vaikka mantereella on pilvistä.\nSaaristoon liittyy myös paljon vanhaa kulttuuria ja perinteitä sekä hurjia tarinoita merirosvoista, Viikingeistä ja tavallisista kalastajista, monista sodista ja rauhan ajoista, jotka koskaan eivät olleet kovin pitkiä.


Asuntokauppa on vilkastunut Porvoossa ja Loviisassa\nAktia Kiinteistönvälitys 31.03.2017, 14:20\nAktian pääekonomisti kehottaa pohtimaan kotia myös sijoituksena Itä-Uudellamaalla asuntokauppa on lähtenyt liikkeelle alkuvuonna hyvin, erityisesti Loviisassa on ollut vilkasta. Alueella kiinnostavat keskusta-asunnot sekä alle 300 000 euron omakotitalot. Vuonna 2016 asuntojen hinnat nousivat Suomessa kasvukeskuksissa, mutta niiden ulkopuolella asuntojen hinnat laskivat hieman. Aktian...\nKaupungit ja kunnat Kotimaa Pankit ja rahoitus Talous\nPietarsaaressa alkukevät lähes ennätyksellinen asuntokaupassa\nAktia Kiinteistönvälitys 31.03.2017, 14:17\nAktian pääekonomisti kehottaa pohtimaan kotia myös sijoituksena Pietarsaaressa alkukevät on ollut poikkeuksellinen asuntokaupassa, ja kauppoja on tehty tuplamäärä vuoden takaiseen. Vuonna 2016 asuntojen hinnat nousivat kaikissa Suomessa kasvukeskuksissa, mutta niiden ulkopuolella asuntojen hinnat laskivat hieman. Aktian pääekonomisti Heidi Schauman muistuttaa, että koti on elämän suurin...\n”Myös perheet haluavat asua Helsingin keskustassa”\nAktia Kiinteistönvälitys 31.03.2017, 14:00\nAktian pääekonomisti kehottaa pohtimaan kotia myös sijoituksena Alkuvuosi on ollut vilkasta pääkaupunkiseudun asuntomarkkinoilla. Kuluttajien usko omaan talouteen on parantunut ja isompia sijoituspäätöksiä uskalletaan tehdä. Helsingissä keskustassa kiinnostavat pienten asuntojen lisäksi perheasunnot. Vuonna 2016 asuntojen hinnat nousivat Suomessa kasvukeskuksissa, mutta niiden ulkopuolella...\nAsuntosijoittaminen kiinnostaa Tampereella\nAktia Kiinteistönvälitys 31.03.2017, 13:51\nAktian pääekonomisti kehottaa pohtimaan kotia myös sijoituksena Alkuvuosi on ollut viime vuotta vilkkaampaa Tampereen alueen asuntokaupassa. Erityisesti asuntosijoittaminen kiinnostaa entistä laajempaa joukkoa. Vuonna 2016 asuntojen hinnat nousivat Suomessa kasvukeskuksissa, mutta niiden ulkopuolella asuntojen hinnat laskivat hieman. Aktian pääekonomisti Heidi Schauman muistuttaa, että koti...\nKeski-Uudellamaalla meneillään omakotitalojen sukupolvenvaihdos\nAktia Kiinteistönvälitys 31.03.2017, 13:43\nAktian pääekonomisti kehottaa pohtimaan kotia myös sijoituksena Vuonna 2016 asuntojen hinnat nousivat Suomessa kasvukeskuksissa, mutta niiden ulkopuolella asuntojen hinnat laskivat hieman. Aktian pääekonomisti Heidi Schauman muistuttaa, että koti on elämän suurin sijoitus, ja siksi ostamisen riskit on syytä tunnistaa. Keski-Uudellamaalla Järvenpäässä, Keravalla ja Tuusulassa...\nAktia Kiinteistönvälitys 31.03.2017, 13:37\nAktian pääekonomisti kehottaa pohtimaan kotia myös sijoituksena Vaasan alueella asuntokauppojen määrä on noussut viime vuoteen verrattuna, ja positiivinen vire on näkynyt asuntokaupassa alkuvuonna. Vuonna 2016 asuntojen hinnat nousivat Suomessa kasvukeskuksissa, mutta niiden ulkopuolella asuntojen hinnat laskivat hieman. Aktian pääekonomisti Heidi Schauman muistuttaa, että koti on elämän...\nVirtuaalitodellisuus uudeksi välineeksi asuntokauppaan\nAktia Kiinteistönvälitys 07.10.2016, 13:05\nAktia Kiinteistönvälitys aloittaa ensimmäisenä Suomessa virtuaaliasuntoesittelyt Aktia Kiinteistönvälityksen myyntikohteisiin voi tutustua virtuaalisesti omalta kotisohvalta tai välittäjän toimitiloissa, kun asuntoihin pääsee vierailemaan virtuaalilasien avulla. Palvelu vähentää näyttöjen tarvetta ja helpottaa niitä, jotka etsivät asuntoa kauempaa. Vuoden aikana Aktia on valmistautunut tulevaan...\nElektroniikka Kiinteistöt Kotimaa Markkinointi Tietotekniikka\nMunkkivuoressa asunnot vaihtavat omistajaa jopa viikossa\nAktia Kiinteistönvälitys 15.09.2016, 09:26\nAktia Kiinteistönvälitys avaa konttorin Munkkivuoreen palvellakseen entistä paremmin alueen asukkaita. Myyntiajat Munkkivuoressa ovat lyhyitä, jopa noin viikosta kuukauteen, kun koko Helsingissä keskimääräinen myyntiaika on noin kaksi kuukautta. Alueelle kaivattaisiin lisää isompia asuntoja, sillä meren läheisyys, hyvät palvelut ja toimiva joukkoliikenne kiinnostavat myös perheitä, sanoo...\nKiinteistöt Kotimaa Pankit ja rahoitus Rakentaminen


Kaavoitus | Depictum osk\nDokumentointi ja sisällöntuotanto\nIT- ja toimistotyö\nDepictum Osk:n kaavoituspalvelu tuotetaan Suomessa, mutta projektit ulottuvat kansainväliseen vaatetusteollisuuteen. Yrityksemme tarjoaa ammattimaisia kaavoituspalveluja kaikenkokoisiin projekteihin – yksittäisistä kappaleista kokonaisiin mallistoihin prototyypeistä aina tuotantoon asti.\nDepictum Osk tarjoaa käyttöönne yli vuosikymmenen kokemuksen johtavissa tekstiilialan yrityksissä sekä Suomessa että Kanadassa. Olemme erikoistuneet mm. korkealaatuisiin teknisiin ulkoiluvaatemallistoihin, erityisesti Gore-Tex- ja softshell-vaatteisiin.\nSuhtaudumme työhömme vakavasti ja tavoitteemme on tarjota asiakkaalle tuote, joka on ulkonäöltään, istuvuudeltaan ja toimivuudeltaan huipputasoa. Tavoitteemme on ylittää asiakkaamme odotukset.\nKun yrityksenne tarvitsee ammattitaitoista ja asialleen vihkiytynyttä kaavoittajaa luomaan kanssanne parhaat mahdolliset tuotteet vaatemarkkinoille, ota yhteys Depictumiin. Lisätietoa kaavoituksesta löydät täältä.


Kummityttöni, Hectorin ja Antti Tuiskun elämänviisauksia | Laura Johanna\nKummityttöni, Hectorin ja Antti Tuiskun elämänviisauksia\nMiksi sun oikein pitää mennä sinne Ranskaan? Milloin sä taas palaat takaisin Suomeen? Mikset voisi tehdä niitä töitä Suomessa?, kyseli nelivuotias siskontyttöni, kun kokosin tavaroitani keskiviikkona, viikon Suomi-loman viimeisenä aamuna, hänen huoneensa lattialla pehmolelujen, piirustusten ja muiden Tärkeiden Tavaroiden keskellä.\nSamaa mietin minäkin esimerkiksi vappupäivän iltana, kun istuin Suomenlinnassa katse kohti Helsinkiä. Aurinko laski Tuomiokirkon, Uspenskin katedraalin ja sinipleksisen maailmanpyörän taakse. Taivas kellertyi, mutta oli vielä valoisaa. Kello oli 20:45.\nJossain oli bileet, siellä soi Hector.\nTullaan viisaammiksi näin.\nOn todellisuus piinaa hetkittäin.\nKatajanokalla seisoi Tallinnan-laiva, joka vei minut ensimmäistä kertaa asumaan ulkomaille. Siitä on melkein yhdeksän vuotta, ja olen todella onnellinen siitä, että lähdin.\nJa kuitenkin vähän haikea. Katajanokan takana näkyivät Lintsin vuoristorata ja jotain korkeita laitteita, joihin en ehkä uskaltaisi tai ainakaan kovasti haluaisi. Kallion kirkko, Suvilahti, kaikki mun vanhoja hoodeja.\nMussutin taatelilakritseja ja puhuin siitä, miten kaunis Helsinki on ja miksi se ei kuitenkaan tunnu oikealta. (Pitkä talvi, kylmä kesä, kotikeskeisyys ja tuttuus. Koita ite tanssii loskan keskellä, Tuiskukin tietää.)\nJa samalla Suomi on kuitenkin niin ihana. (Välillä haaveilen salaa, että tapaisin ulkomailla jonkun suomalaisen miehen, jonka kanssa voisin sitten jossain vaiheessa muuttaa Helsinkiin.)\nToisen kerran mietin aihetta, kun kampaajani pohti ääneen, että eikö ole aika ärsyttävää aina selvittää kaikenlaisia asioita uudessa maassa. No joo, onhan se, mutta sitten tuntuu tosi hyvältä, kun niistä asioista selviää, totesin, vaikka takaraivossa kolkutti ranskalainen veroilmoitus, jonka koukeroiden selvittäminen ei juuri nyt kovasti kiinnostaisi, tai englantia puhuva hammaslääkäri, joka pitäisi kaivaa jostain.\nMiksi sun pitää oikein mennä sinne Ranskaan, mietin vielä lentokentälläkin, kun turvatarkastuksessa taskusta löytyi yllätyksenä pieni turkoosi My Little Pony.\nSen omistaja onneksi lupasi tulla joskus käymään, tosin ensin pitää kuulemma odottaa, että isänsä tilaama raaputettava maailmankartta saapuu perille maailman toiselta puolelta.\nTunnisteet: maailma , suomi


Tulossa: Volkswagenin tähtenä uusi Tiguan\nKatumaasturi saapuu myös ladattavana GTE-hybridinä.\nEhdottomasti Volkswagen-konsernin merkittävin uutuus on uusi Tiguan, joka korvaa jo vuonna 2007 esitellyn ensimmäisen sukupolven. Pitkän mallisukupolven vuoksi uudistukset ovat tavallista suurempia: MQB-pohjalevyyn siirtyvän Tiguanin akseliväli kasvaa 77 millimetriä ja kokonaispituus 60 milliä. Auton aktiivinen turvallisuusvarustelu kasvaa merkittävästi, sillä muun muassa kaistavahti on nyt vakiovaruste.\nTiguanin ensimmäisen sukupolven pyöreät linjat ovat vaihtuneet Volkswagenin nykytyylin mukaisiksi selkeän määrätietoisiksi muodoiksi. Keulasta auto on todella helposti tunnistettava, mutta takavaloista löytyy Volkswagenille uusia muotoja.\nTiguan-malliston huipulla on Passatista tuttu 240 hevosvoimainen tuplaturbodiesel. Autosta esiteltiin myös ladattava GTE-hybridi, jonka tekniikka on perua vastaavasta Golf ja Passat –mallista. Tiguanin odotetaan saapuvan Suomen markkinoille ensikesänä.\nGolf GTI:stä on totuttu näkemään erikoismalleja merkkivuosin, ja niin tapahtui tälläkin kertaa. Golf GTI Clubsport juhlistaa mallin 40-vuotisjuhlia 265 hevosvoimaisella versiolla. Lisähevosvoimia on 35 enemmän kuin tavallisessa Performance Packillä varustetussa GTI:ssä.\nLisäksi Volkswagen esitteli Touran-tila-autosta urheilullisemman R-Line-varustetason.


Combi port 2020 | Uponor\nUponor Combi Port - Hajautettu järjestelmä tuo uutta energiatehokkuutta lämpimän käyttöveden valmistukseen\nHajautettu järjestelmä on uusi, energiatehokas tapa lämpimän käyttöveden ja lämmön jakamiseksi niin rivi- ja kerrostalohuoneistoihin kuin kytkettyihin erillistaloihinkin.\nRakennusten välillä tai rakennuksen sisällä tarvitaan vain lämmitysverkoston runkolinjat. Tarvittava energia lämpimän käyttöveden valmistamiseen otetaan lämmitysverkostosta huoneistokohtaisesti.\n– Energiahukka lämpimän käyttöveden runkolinjoista jää näin kokonaan pois, Haljoki huomauttaa.\nAluerakentamiskohteissa rivi-ja erillistaloihin on perinteisesti johdettu sekä lämmitysvesi että lämmin käyttövesi yhteisestä teknisestä tilasta.\nKun teknisestä tilasta johdetaan pelkkä lämmitysvesi huoneistokohtaiseen lämmönvaihtimeen, tarvitaan vain yksi lämpökanaali. – Kun yksi lämpökanaali riittää, saadaan kustannussäästöjä rakentamisessa sekä merkittävät energiansäästöt taloyhtiöissä koko elinkaaren ajan, koska lämpöhäviöt pienenevät.\nLoppukesästä 2020 valmistunut, seitsemän erillistalon muodostama As. Oy Oulun Hirsikoti on ensimmäinen asuinalue, johon Combi Port -ratkaisu on Suomessa asennettu. Rakennuttaja Jopera Oy on valinnut ratkaisun myös rakenteilla olevaan uuteen hirsitalokohteeseen.


Peikkokukkulalla Chilen taivaan alla: Claro que Claro!\nLähettänyt Tyynenmeren Aaltonen klo 19.07\nHannele Ruusukummusta 11. helmikuuta 2012 klo 6.18\nEi ihme, että menee hermot.. minä jo täällä tuskailen, kun vähänkin netti tökkii...☺\nJael 11. helmikuuta 2012 klo 7.31\nOlipas hankala päästä huonosta nettiyhteydestä eroon,mutta kiva ,että mokkulalla toimii paremmin ja toivottavasti jatkossakin. Kiva tuo savumuki!\nharjikset 11. helmikuuta 2012 klo 12.23\nJännä muki! Toivotaan että netti taas toimii. :) Mukavaa lauantaita sinne, meidän nakuliini laittaa myös lajitoverille terkkuja:)\nAnonyymi 11. helmikuuta 2012 klo 15.03\nmoi!on vähän hidasta,mutta miehen sanat kullasta ja helmistä jäi mieleen.sulla kun on noita ihania oksia niin kultamaalia ja helmiä liimalla kiinni.ilmeisesti joku inkojen vahti sitten suojelee taloa ja nauttii kullasta ja helmistä.terv.anneli\nSusanna 12. helmikuuta 2012 klo 3.22\nKultakimplaeet ja helmet kuulostavat tosi hyvältä!\nMukavaa, että pääset nyt blogittamaan paremmin. Näitä juttuja kyllä kaipaa.\nOn niin hassua, miten kovin erilailla Chilessä asiat tapahtuvat verrattuna Suomeen. Ja miten pulassa siellä alkuun varmaan monessa asiassa olisi, jos sinne muuttaisi asumaan.\nlumiukko 12. helmikuuta 2012 klo 6.11\nNauratti toisaalta toi sun juttus jonottamisesta, mieheni hermoilla ei jonoteta yhtään, onneks ei joudu tollaseen tilanteeseen. Voin kuvitella kun täälläkin netti tökkii saatikka siellä. Hauskoja päivänjatkoja. Meillä oli eilen vielä -26 pakkasta mutta tänään vain -4.\nJohanna 13. helmikuuta 2012 klo 5.11\nHienoa että uusi yhteys tuntuu toimvan! Juttujasi on ollut ikävä ja etkä ole unohtunut!


Jaakko Simojoki - Herättäjäjuhlat\nAnnathan anteeksi, kun kohta aion rikkoa kirjesalaisuuden. Annathan anteeksi.\nTurun arkkipiispan talosta lähti kirje minulle 27.1.1966. Se oli harvinainen kirje, osoitettu juuri minulle, pojalle, joka oli lähtemässä koulun jälkeen opintielle. Oli elämänsä käännekohdassa.\nOlen näillä mailla yli neljänkymmenen vuoden ajan saanut palvella pappina ja kertoa salatun Jumalan lahjoista, armosta ja lohdutuksesta. Nyt on aika rikkoa tuo kirjesalaisuus ja kertoa, mitä isäni Martti Simojoki tahtoi minulle sanoa elämään evästykseksi.\nTätä kirjettä ei ole toistaiseksi kukaan muu lukenut kuin minä. Nyt on aika kertoa joitakin ajatuksia, hänen ajatuksiaan, tässä seurapuheessani.\nHän kirjoittaa näin: Kohta koulusi siis päättyy. Se on pitkän saran pää, jota nyt olet astelemassa. Siihen on sisältynyt tavattoman paljon. Paljon on osattava ja muistettava, mutta se ei ole sittenkään pääasia. Tärkeintä on, jos on saanut näkökulman, josta osaa oikein arvioida asioita ja oloja. Sellaisen toivon sinulle jossain määrin muodostuneen. Ja jos pysyt Jumalan edessä ja asetat vaikeutesi ja tappiosi, niin kuin ilosi ja toiveesikin Hänen eteensä, hengität iankaikkisuuden raikasta ja puhdasta ilmaa, jossa näköalat kirkastuvat ja katse terottuu erottamaan toisistaan oikean ja väärän, valheen ja totuuden.\nEtköhän sinäkin, ystäväni, tahdo olla näilläkin juhlilla vahvistamassa sitä näkökulmaa omassa elämässäsi, josta käsin osaa oikein arvioida asioita ja oloja. Tässä kirjeessä on vahva julistuksen maku, aivan kuin testamentti 50 vuoden takaa meille kaikille. ”Jos pysyt Jumalan edessä.” Ei siinä ole niin helppo pysyä. Mieluummin pysyttelee ihmisten edessä kuin Jumalan edessä. Ihmisten edessä on usein niin, että näköalat sumentuvat, totuus ei erotu valheesta eikä oikea väärästä.\nMutta toisin on Jumalan edessä. Sinne kun me tuomme voittomme ja tappiomme, vaikeutemme, kaiken, niin silloin näköalat kirkastuvat. Silloin saamme, kuten isäni kuvaa, uskon näin, ”hengittää iankaikkisuuden raikasta ja puhdasta ilmaa”.\nEn siis aivan turhaan tässä riko ”kirjesalaisuutta”. Uskon, että näissä toivotuksen sanoissa elämäntaipaleensa alkuvaiheessa olevalle pojalle ja meille kaikille on annettavaa.\nSitten ihminen, hän jatkaa, helposti masentuu, mutta Jumala lohduttaa ja vahvistaa sanallaan.\nKyllä me ihmisetkin osaamme lohduttaa ja vahvistaa, mutta joskus käy niin, että siinä on myös oma etu mukana. Mutta Jumalan lohdutus ja vahvistus on pyyteetöntä. Se on tarkoitettu kaikille erotuksetta, uskontoon, ihonväriin, sukupuoleen katsomatta.\nIsäni tahtoi myös paljastaa jotakin omista sisimmistä tunnoistaan, kun hän kirjoitti näin: Olen ollut niin heikko, että minulle siitä syystä on tullut rakkaaksi, jopa elintärkeäksi se sana köyhille sieluille, joita Siionin virret ja herännäisseurat edustavat. En ole ollut suuntamies, mutta olen tarvinnut herännäisyyden evankeliumia.\nEiköhän niin ole meidän monen kohdalla, että me emme pärjää elämässä ilman apua ylhäältä, emme selviä ilman Kristusta. Kristus on herännäisyyden evankeliumi. Se on tarkoitettu kaikille, köyhimmillekin sieluille, niillekin, jotka eivät jaksa puhua Jumalassa aina, mutta jotka etsivät Jumalan valtakuntaa ja tahtovat sitä tehdä ennen kaikkea, ja Jumalan vanhurskasta tahtoa.\nJa sitten lopuksi: vien tämän kirjeen nyt vielä postiin, ennen kuin vaimo ja tytär tulevat konsertista. Tullaan maan pinnalle. Niin kuin meidänkin on täältä juhlakentältä lähdettävä maan pinnalle. Mutta lähde sinne omat asiasi Jumalan eteen vieden ja pysyen Hänessä.


Halpa dollari paisuttaa Amazonia\nAmazonin sähköinen kirja Kindle on myynyt hyvin tylsähköstä ulkonäöstä huolimatta.\nJulkaistu: 31.1.2008 7:58\nVerkkokauppa Amazonin liikevaihto kasvoi vuoden viimeisellä neljänneksellä edellisestä vuodesta 42 prosenttia 5,67 miljardiin dollariin. Myynnin kasvu Yhdysvaltojen ulkopuolelle oli 46 prosenttia ja Yhdysvalloissa 40 prosenttia. Amazonin mukaan muutokset valuuttojen vaihtokursseissa nostivat myyntiä 195 miljoonan dollarin verran, kertoo uutistoimisto Associated Press. Yhtiön tulos yli kaksinkertaistui 98 miljoonasta dollarista 207 miljoonaan dollariin. Amazonin kirjojen, elokuvien ja musiikin myynti kasvoi 33 prosenttia 3,3 miljardiin dollariin. Elektroniikan ja muun tavaran myynti puolestaan 58 prosenttia 2,2 miljardiin dollaria. Amazon myös arvioi myynnin jatkuvan hyvänä tänä vuonna. Hyvästä tuloksesta ja tulevaisuuden näkymistä huolimatta pörssissä Amazonin näkymät saivat tylyn tuomion. Kurssi laski, koska odotuksissa oleva tulos on jäämässä analyytikkojen odotuksia pienemmäksi investointien vuoksi. Tilanne on samanlainen kuin vuosina 2005 ja 2006, jolloin Amazon investoi vahvasti teknologiaan.\nTivo tuo Amazonin leffakaupan olohuoneeseen\nOlohuoneen digitaalisen nauhurin pioneeri Tivo ja nettikauppa Amazon aloittivat maaliskuussa elokuvien myynnin ja vuokrauksen käyttäjien Tivo-bokseihin. Lue lisää ›\nAmazon osti harvinaisen Potter-kirjan neljällä miljoonalla\nKirjakauppaportaali Amazon hankki neljällä miljoonalla dollarilla omistukseensa yhden nahkakantisen, J.K. Rowlingin käsikirjoittaman ja kuvittaman The Tales of Beedle the Bard-kirjan. Kirjoja on olemassa kaikkiaan seitsemän kappaletta. Lue lisää ›\nNasdaq: Amazon myi enemmän kuin ikinä aiemmin\nTeknologiaosakkeet kallistuivat vajaat puoli prosenttia tapaninpäivän vaisussa kaupankäynnissä. Nasdaqissa vaihtui noin puolet tavanomaisesta määrästä. Verkkokauppa Amazon.com raportoi vahvimman lomasesonkimyynnin ikinä. Lue lisää ›


Taidegalleristin ja historioitsijan elämäntyötä - Sisuradio | Sveriges Radio\nProfessori Nils Erik Villstrand Vaasa-museossa. Kuva / Foto: Jorma Ikäheimo / SR Sisuradio\nTaidegalleristin ja historioitsijan elämäntyötä\nPublicerat torsdag 29 april 2010 kl 14.13\nSunnuntaina 2. toukokuuta studiossa Kirsi Blomberg.\nSUOMALAINEN KIRJOITTAA RUOTSIN SUURVALTAHISTORIAN\nRuotsissa on tänä vuonna meneillään ennennäkemätön historiasatsaus. Norstedts-kustantamo julkaisee suurteoksen Ruotsin historiasta, kivikaudesta näihin päiviin.\nEdellisen kerran kaikelle kansalle tarkoitettu yleisesitys Ruotsin historiasta on tehtiin viitisenkymmentä vuotta sitten. Sveriges Historia -sarjan kirjoittajista yksi on professori Nils Erik Villstrand. Villstrandin vastuulla on suurvaltakausi eli aika, jolloin Ruotsin kuului Euroopan mahtimaihin.\nÅbo Aakdemin professori kertoo tästä kiehtovasta aikakaudesta Vaasa-museossa Tukholmassa. Jorma Ikäheimo haastattelee.\nKOLMEKYMMENTÄ VUOTTA GALLERISTINA\nTukholmalainen galleristi Marjatta Nenander on kulttuuripersoonallisuus, joka on löytänyt paikkansa monen taiteilijan sydämestä. Marjatta Nenander on ollut galleristina 30 vuotta ja huhtikuun lopussa hän avasi juhlanäyttely, jonka hän on koonnut miltei kaikkien esilleasettamiensa taiteilijoiden töistä. Osa taiteilijoista on jo kuollut, mutta onneksi Nenanderilla on aina tapana ostaa itselleen vähintäänkin yksi työ jokaisesta näyttelystän.\nMarjatta Nenanderin kokoama juhlanäyttely on auki Galleria Cupidossa Tukholmassa toukokuun 16.päivään asti. Toimittajana Virpi Inkeri\nMuistellaan vielä lisää menneitä aikoja: musiikkia\nAikoja jolloin sellaiset bändit kuin Tages ja Maskots olivat suosiossa. Sekä Juha Ålanderin Emblers. Juha Ålander on muusikko ja säveltäjä ja työskentelee musiikinopettajana Lysekilissä.\nHartauden toimittaa diakoni Kirsi Riikonen Luulajasta.\nMarjatta Nenander, galleristina 30 vuotta\nNils Erik Villstrand kirjoittaa suurvaltakauden historiasta


Takaisin Kallioon: Kotona\nNiin on matka saatu päätökseen. Reissun hauskimmat tapahtumat liittyvät äänekkääseen, todella hitaaseen ja yltiöpalvelualttiiseen huonoa englantia puhuvaan virolaiseen postivirkailijaan ja suuret naurut saimme myös Illy-kahvilassa kun samaisen yhtiön edustaja yritti nurkkapöydässä haalia lisää franchising-yrittäjiä varsin hupaisilla ja hatarilla myyntipuheilla.\nLaivamatka meni miellyttävästi eikä me edes innostuttu kovin paljoa pussailemaan (se aloitti!). Nukuttiin kuitenkin yhdessä sen jälkeen kun olimme koko illan oikeastaan vaan istuneet hytissä ja jutelleet. Loppuillasta kävimme kietaisemassa vielä yhdet drinkit laivan ravintoloissa jonka jälkeen pystyi toteamaan, että hyttinyhjäys puolikkaan votkapullon kanssa oikeastaan oli se kaikkein paras ja fiksuin valinta.\nJa tosiaan: jo ennen kuin olimme satamaan menomatkalla päässeet oli hän jo varannut itselleen yösijan lauantaiksi. Passaahan tuo, talossaan on kuulemma jotkut isot bileet silloin ja tarvitsee turvapaikkaa kun ei kuitenkaan jaksa sitä metelöintiä kuunnella.\nNyt tahdon vain nukkumaan. Hieman olen sekaisin päästäni ja tuon edellisen postauksen kommentit ... antoivat ajateltavaa.\nLähettänyt Takaisin Kallioon klo 6:09 ip.


Vastikään uutisoitiin Koskelan kohutusta teinisurmasta, nyt 13v poika lähti oman käden kautta - syynä koulukiusaaminen - Hymy\nHelsingin Koskelan teinisurmasta on viime päivät uutisoitu paljon mediassa. Ikätoverit olivat kiusanneet ja pahoinpidelleet 16-vuotiasta poikaa pitkän aikaa, ja lopuksi tapahtui järkyttävä väkivallanteko, joka johti kuolemaan.\nNyt sosiaalisessa mediassa on tullut ilmi 13-vuotiaan suomalaisen varhaisteinin järkyttävä kohtalo. Hänen tätinsä kertoi eilen Facebook-ryhmässä lapsen lähteneen ”oman käden kautta”, kun ei enää kestänyt koulukiusaamista.\nNaisen traaginen päivitys on johtanut satoihin osanottoihin ja kommentteihin, joissa arvostellaan myös yhteiskunnan päättäjien toimettomuutta kiusaamisen kitkemiseksi koulumaailmasta. Tädin tuskasta kirjoitti ensimmäisenä terveyssivusto, voit lukea jutun TÄSTÄ.\nAvainsanat: 13-vuotias poika, itsemurha, Koskelan teinisurma, koulukiusaaminen, kuolema, some


Satakunnan pelastuskoirat ry - treenit\nHarjoittelumme pitää sisällään viikoittaiset tottelevaisuus ja metsälajitreenit. Kuukausittain pyritään järjestämään isompi etsintäharjoitus ja osallistumme myös viranomaisten järjestämiin harjoituksiin. Tämän lisäksi hälytysryhmässä olevien on pidettävä yllä henkilökohtaista osaamistaan koulutuksilla eri osa-alueilta.\nTorstai klo 17.30\nPerjantai klo 18\nSatakunnan Pelastuskoirilla on hyvät harjoittelumaastot. Kiitokset tästä kuuluvat useille hyville yhteistyökumppaneille (kunnat, kaupungit, metsästysseurat, yksityiset maanomistajat jne.) ympäri Satakunnan.\nSatakunnan Pelastuskoirat ry:llä on harjoittelulupa Porin Uudenniityn raunioradalla keskiviikkoisin klo 18.00\nPienryhmät kokoontuvat myös keskenään sopiminaan aikoina muissa paikoissa. Kerran kuussa järjestetään isompi koko porukan harjoitus, josta ilmoitetaan paikka, päivämäärä ja kellonaika aina erikseen.\nTottelevaisuustreenit järjestetään perjantaisin kello 18 Tupalan kentällä.\nTalvikauden tottelevaisuustreenit järjestetään lämpimässä sisähallissa.\nLänsi-Suomen Pelastusharjoitusalue, PEHA-alue\nTreenit tällä hetkellä joka torstai klo 17.30 alkaen kaikille.\nOsoite: Ilmailuopistontie 226, Pori\nKoiralle sinun pitää ottaa mukaan talutin, panta, vettä ja kuppi sekä palkkapurkit ja niihin sopivaa herkkua tai lelu. Etsintään tarvitset mukaan olosuhteiden mukaiset varusteet. Sateella sadevaatteet ja kumisaappaat, talvella kunnon toppavaatteet ja talvikengät ja kesällä taas vähän kevyempää.\nKunnon vaatetuksen lisäksi tarvitset\nkompassin, kunnon valon (otsalamppu on tähän hyvä) ja siihen varaparistoja.\nmuistiinpanovälineet, ensiapuvälineet, merkkausnauha, pilli, pmr-puhelin, eväät, juotavaa jne. Olemme teettäneet hälytyksiin lähtijöille liivejä, joiden taskuun mahtuu uskomattoman paljon tavaraa.\nSATAKUNNAN PELASTUSKOIRAT RY - SPEKO\nSATAKUNNAN PELASTUSKOIRAT RY


Kotikok(k)eiluja: tammikuuta 2018\nAurinkokuivatuilla tomaateilla, rucolalla ja fetalla täytetyt lihakääryleet\nNämä olivat huomattavasti parempia kuin edelliset täytetyt lihakääryleet. Erityisesti tykkäsin kääryleiden haudutusliemestä. Oli kyllä tosi valkosipulinen ateria, kun näiden kanssa syötiin valkosipuliperunoita ja rucolalla ja vesimelonilla tuunattua tomaatti-raejuustosalaattia, jossa myös oli valkosipulia. Nyt tuntuu, että höngin valkosipulihuuruja joka puolelle. Mua se ei haittaa, mutta veikkaanpa että huomenaamulla bussissa vieruskaverit eivät riemuitse.\n12 kpl aurinkokuivattuja tomaatteja\n65 g fetaa\n15 g rucolaa\nLeikkaa liha mahdollisimman ohuiksi viipaleiksi ja nuiji viipaleita vielä ohuemmiksi. Mausta pinnat suolalla ja mustapippurilla. Suikaloi aurinkokuivatut tomaatit ja viipaloi feta. Asettele jokaiselle pihville aurinkokuivattuja tomaattisuikaleita, fetaviipale ja muutama rucolan lehti. Kääri pihvit rullalle ja kiinnitä cocktailtikuilla.\nKuumenna paistinpannulla voi ja öljy. Paista kääryleisiin pintaväri parissa erässä.\nKuori ja viipaloi sipuli. Kuori ja puolita valkosipulinkynnet. Nosta kääryleet uunivuokaan. Lisää sipuli ja valkosipuli. Sekoita etikka lihaliemeen ja kaada liemi vuokaan. Ripottele lihoille vielä suolaa ja mustapippuria. Peitä vuoka foliolla ja hauduta kääryleitä 180-asteisessa uunissa n. 40 minuuttia.\nMukillinen luksuskaakaota. Laskiaispulla vaan puuttui (ruoaksi oli Jalostajan äitien tekemää hernekeittoa). Kyllä tällä makeanhimon sai lähtemään. Jos viittiskin aina keittää kaakaon sulattamalla suklaan maidon sekaan. Yleensä vaan kaakaomukillinen valmistuu helposti ja nopeasti lämmittämällä mukillinen maitoa mikrossa ja lappamalla sekaan muutama lusikallinen kaakaojauhetta.\nVatkaa kerma kovaksi vaahdoksi ja nosta viileään. Sulata suklaa.\nKuumenna maito lähes kiehuvaksi. Sekoita maito suklaasulaan vähän kerrallaan.\nJaa kuuma suklaajuoma 3 mukiin. Lusikoi päälle kermavaahtoa. Siivilöi pinnalle hiukan kaakaojauhetta.\nTämä resepti on taas niitä, jotka ovat jo pitkään kaikertaneet mielen pohjalla. Nyt päätin tarttua tuumasta toimeen ja kokeilla, miten kardemumma sopii tomaattien kanssa. Ja sopihan se, joskin kardemummaa olisi ehkä voinut ripauttaa sekaan vähän enemmänkin, näin vähällä määrällä jäi kardemumman makukin turhan vähäiseksi. Voi tietysti olla, että kovasti mausteiset lihapullat ja nuudeliwokki peittivät kardemumman maun alleen.\nLeikkaa isot tomaatit siivuiksi. Leikkaa kirsikkatomaatit puoliksi tai kolmeen osaan. Asettele tomaatit kauniisti laakealle lautaselle. Lorauta päälle puolet öljystä. Ripottele pinnalle suola, sokeri ja puolet kardemummasta.\nRevi mozzarella ja lehtipersilja kulhoon. Lorauta kulhoon loput öljyt, sitruunamehu ja loput kardemummasta. Sekoita. Nosta tomaattien päälle keoksi.\nThai-lihapullien kanssa piti tietysti saada nuudeleita, kun olen kerran niihin nykyään tykästynyt. Ja poika istutti viime viikolla mieleeni ajatuksen kaalista. Niinpä googlailin vähän kaali-nuudeliwokkireseptejä ja niitä hiukan yhdistelemällä päädyin tähän kerrassaan herkulliseen lopputulokseen.\nKeitä nuudelit kypsäksi pakkauksen ohjeen mukaan. Suikaloi kaali ja sipuli. Kuori porkkanat ja pilko ne ohuiksi tikuiksi julienne-leikkurilla. Kuori ja silppua valkosipulinkynnet. Sekoita kaikki kastikkeen ainekset keskenään.\nKuumenna öljy suurella pannulla. Lisää kaali, sipuli, porkkana, valkosipuli, sienet ja inkivääritahna. Sekoittele, kunnes kaali alkaa pehmetä.\nValuta nuudelit ja kumoa ne pannulle. Lisää myös kastike ja sekoita hyvin.\nVähän ehkä ensin epäilytti ajatus possunjauhelihan ja katkarapujen yhdistämisestä lihapulliin. Mutta kannatti kokeilla. Nämä olivat taas kerran yhdet maukkaimmista lihapullista joita olen maistanut. Olen yhä vahvemmin vaan sitä mieltä, että lihapullat ovat todella monipuolista ruokaa, kunhan pääsee eroon siitä ajatuksesta että lihapullat ovat aina sitä samaa kermaviili-sipulikeitto-jauhelihaseosta.\niso kourallinen thai-basilikaa\nPilko thai-basilika ja minttu karkeasti. Poista chilistä siemenet ja silppua malto. Pilko katkaravut, jos ne ovat suuria. Älä silppua ihan pieneksi. Kuori ja silppua valkosipulinkynnet.\nYhdistä kaikki ainekset suuressa kulhossa. Sekoita, kunnes kaikki ainekset ovat sekoittuneet tasaisesti. Pyörittele taikinasta golfpallon kokoisia pullia ja aseta pullat leivinpaperoidulle uunipellille.\nPaista 220-asteisessa uunissa n. 20-25 minuuttia.\nTunnisteet: Jauheliha, Porsas, Äyriäiset\nSiis aivan taivaallista. Kerta kaikkiaan. Mä en ole aiemmin käyttänyt kondensoitua maitoa kuin muistaakseni kerran, vaan olen aina keittänyt sen tilalle itse kinuskit. Mutta täytyy sanoa, että en tiedä viitsinkö jatkossa enää vaivautua, kun tuo kondensoitu maito oli niin todella hyvää. Kupillinen vahvaa kahvia ja siihen kaveriksi palanen tätä piirakkaa. Parempaa päätöstä aterialla ei voi toivoa.\nPaloittele voi. Nypi jauhot, appelsiininkuoriraaste ja voi murumaiseksi seokseksi. Lisää kananmuna ja sekoita nopeasti tasaiseksi taikinaksi. Pyöritä taikina palloksi ja nosta jääkaappiin puoleksi tunniksi. Kauli taikinasta pyöreä levy ja vuoraa piirasvuoka (23 cm) taikinalla. Painele reunat hyvin ja tee niihin kaunis koristekuvio.\nRouhi saksanpähkinät ja suklaa karkeaksi rouheeksi. Vatkaa munat vaahdoksi. Lisää kondensoitu maito, jäähtynyt voisula ja vaniljasokeri. Sekoita hyvin. Lisää pähkinärouhe ja 100 g suklaarouhetta. Kaada täyte piirasvuokaan.\nPeitä piiraan reunat foliosuikaleella ja paista 190-asteisessa uunissa 20 minuuttia. Poista folio ja paista vielä 20-25 minuuttia, kunnes täyte on hyytynyt ja reuna saanut kauniin kullankeltaisen värin. Anna jäähtyä.\nSulata loppu suklaa ja 1 tl voita mikrossa puoliteholla n. 2 minuuttia. Sekoita hyvin. Valuta suklaasula ohuena nauhana piiraan päälle. Jäähdytä hyvin ennen tarjoilua.\nTämä oli todella lähellä ikisuosikkiani Fazerin marjapiirakoita. Mureneva murupohja ja kiisselimäinen täyte ovat kerta kaikkiaan suussasulava yhdistelmä.\nMittaa kaikki täytteen ainekset kattilaan ja kiehauta. Laita sivuun jäähtymään pohjan teon ajaksi.\nVaahdota pohjan pehmeä voi ja sokeri kuohkeaksi vaahdoksi. Lisää kananmuna, edelleen vatkaten. Siivilöi joukkoon keskenään sekoitetut kuivat aineet.\nPainele noin 2/3 taikinasta piirakkavuoan (21-22 cm) pohjalle ja reunoille. Kaada päälle mustikkatäyte. Kauli loput taikinasta pyöreäksi levyksi ja asettele se mustikkatäytteen päälle. Voitele pinta kevyesti kananmunalla ja paista 200-asteisen uunin alatasolla noin 20 minuuttia. Anna jäähtyä ennen kuin leikkaat paloiksi.\nMunakoiso on jostain kumman syystä koukuttavaa. Joitakin vuosia sitten en tykännyt siitä yhtään, mutta nykyään oikein hakemalla haen reseptejä, joihin kuuluu munakoisoa. Näitä täydensi ihanasti tuo makeansuolainen täyte. Toimivat sekä kylmänä että lämpimänä.\n100 g kuivattuja aprikooseja (pehmeitä)\n¾ dl pistaaseja (kuorittuja)\n½ tl ras el hanout –mausteseosta\nHuuhtele munakoisot ja leikkaa ne pituussuunnassa ohuiksi viipaleiksi. Nosta viipaleet leivinpaperin päälle pellille. Voitele viipaleet öljyllä. Paahda 225-asteisen uunin keskitasolla 15 minuuttia, kunnes viipaleet pehmenevät ja saavat väriä.\nSilppua aprikoosit ja siirrä ne monitoimikoneeseen. Lisää kuoritut pistaasit ja silputtu korianteri. Pyöräytä karkeaksi massaksi. Lisää muut ainekset. Anna koneen käydä hetki, kunnes seos on mahdollisimman tasaista. Lisää tarvittaessa hieman öljyä tai sitruunamehua, jos massa on liian paksua.\nNosta jokaiselle munakoisoviipaleelle nokare aprikoosi-pistaasitäytettä. Kääri munakoisoviipaleet tiiviiksi rulliksi ja nosta ne uunivuokaan. Valuta pinnalle oliiviöljy ja sitruunamehu. Peitä vuoka alumiinifoliolla. Kypsennä 150-asteisen uunin keskitasolla noin tunti. Anna vetäytyä ennen tarjoilua.\nOdotukset eivät todellakaan olleet korkealla, kun rupesin tätä tekemään. En nimittäin tykkää viinistä ollenkaan ja kaikkein vähiten siitä valkoisesta versiosta. Ja sitä paitsi olin suunnitellut ostavani zabaionen kaveriksi tuoreita mansikoita – viime viikolla niitä oli tarjolla, mutta tällä viikolla ei sitten ollutkaan. Mutta mikä yllätys, kun maistoin vaahtoa ensimmäisen kerran. Se oli herkullista! Viinin mielestäni kitkerä maku oli pehmentynyt mukavasti muna-sokerivaahdossa. Mantelilastut vaahdon pinnalla sopivat siihen kuin nyrkki silmään, eikä se päärynäkään huonoa ollut. Tätä jälkkäriä voisi tehdä hienommillekin päivällisille ja myhäillä tyytyväisenä kun vieraat olettaisivat että se on vaatinut kamalan paljon työtä.\nVaahdota munat, keltuaiset, sokeri ja viini. Kaada seos kattilaan. Kuumenna miedolla lämmöllä ja vatkaa voimakkaasti, kunnes vaahto on sakeaa ja kuohkeaa.\nTarjoile vaahto heti tai hieman jäähtyneenä lautasilta tai jalallisista laseista. Koristele paahdetuilla mantelilastuilla ja päärynälohkoilla.\nLeivät rupesivat taas pikkuhiljaa loppumaan. Tällä kertaa kokeiluvuorossa oli näkkärityyppinen leipä. Tämä kuului taas ”kahden H:n sarjaan” eli Helppoa ja Hyvää.\nSekoita hiiva ja kauraryynit kädenlämpöiseen maitoon. Lisää suola ja sulatettu voi. Sekoita joukkoon jauhot ja pyörittele pehmeäksi taikinaksi. Kaulitse taikina jauhojen avulla uunipellin kokoiseksi levyksi leivinpaperin päällä.\nPistele pintaan reikiä ja leikkaa neliöiksi esim. pizzaleikkurilla. Paista 250-asteisessa uunissa 12-15 minuuttia, kunnes näkkileivät ovat vaaleanruskeita.\nAnna kuivua pari päivää, jos haluat rapeata näkkileipää.\nGlorian ruoka & viini –lehden 100 parasta-kirjassa, josta tämän ohjeen nappasin, sanottiin että tällä reseptillä paistat elämäsi parhaat kasvispihvit. Joo, näinkin voisi sanoa. Sitä pikkuseikkaa lukuun ottamatta, että minä paistoin taas kerran lähinnä raastekasoja. En ymmärrä, miksei kasvispihvien paistaminen tahdo onnistua. Mutta maku oli juuri niin hyvä kuin uskalsin varovaisesti odottaa. En varsinaisesti tykkää selleristä, mutta nämä eivät oikeastaan maistuneet sellerille vaan ihan yksinkertaisesti hyvälle.\nSekoita kananmunat, ranskankerma, korppujauhot, hunaja, suola ja pippuri kulhossa. Anna seoksen turvota 5 minuuttia.\nKuori selleri ja omena. Raasta ne karkeaksi raasteeksi. Rouhi pistaasit karkeasti. Yhdistä kananmuna-ranskankermaseos, selleri, omena ja pähkinät. Muotoile taikinasta 8-10 pihviä.\nSulata voi lettupannulla ja paista pihvit kypsiksi miedolla lämmöllä (4-5 minuuttia / puoli).\nEnsin ajattelin ostaa jäätelöt kaupasta mutta sitten kuitenkin päädyin kokeilemaan taas hiukan erilaisen jäätelöreseptin tekemistä. Ja kylläpä oli maukas jätskiannos!\nKuumenna voita, sokeria ja kermaa paksupohjaisessa kasarissa keskilämmöllä koko ajan sekoittaen, kunnes kastike on tasaista. Sekoita joukkoon mustikat ja hauduta, kunnes mustikat pehmenevät (2-4 minuuttia). Anna kastikkeen jäähtyä hyvin.\nPyöräytä jäätelöstä pallot jäätelökauhalla. Jaa jäätelöpallot annosmaljoihin ja lusikoi mustikkakastike päälle. Koristele annokset Dajm-kekseillä.\nOlispas ollut kiva, jos olisi muistanut lisätä jauhot munakastaikinaan. Hyväähän tämä oli näinkin, mutta munakkaan rullalle käärimisestä ei tullut sitten yhtikäs mitään. Itse asiassa niin hyvää, että voisin jonain päivänä yrittää tehdä saman rullan mutta muistaa laittaa ne jauhotkin taikinaan mukaan.\n1 rkl pakastekuivattuja valkosipulilastuja\n50 g maasdam-raastetta\nKuori ja raasta porkkana. Raasta kesäkurpitsa. Kuutioi paprika ja persikka.\nRuskista jauheliha. Sekoita joukkoon porkkana, kesäkurpitsa, paprika ja persikka. Kuumenna, kunnes kasvikset ovat hiukan pehmenneet. Sekoita mukaan tuorejuusto. Mausta curryllä, suolalla, pippurilla ja valkosipulilastuilla.\nLevitä täyte hiukan jäähtyneen munakkaan päälle. Rullaa munakas. Ripota rullan päälle juustoraaste. Jatka paistamista 225-asteisessa uunissa vielä n. 8-10 minuuttia, kunnes juusto on sulanut ja rulla lämmennyt sisältä.\nTunnisteet: Kana, Kananmuna\nIhan mahtava leipä. Leivän mausteisuus ja pinnalla pyöriskelevät sormisuolakiteet tekisivät tästä aterian ihan sellaisenaankin. No, ehkä siinä sivussa voisi olla vaikka pikkuisen salaattiakin. Alkuperäiseen ohjeeseen kuului tuplamäärä oliiviöljyä pinnalle, mutta kun koko leipä ihan ui öljyssä jo tuon desilitrankin jälkeen, en viitsinyt enää lisätä enempää.\n120 g kylmää smetanaa\n550 g hiivaleipävehnäjauhoja\nMurskaa sormisuola. Sekoita smetana ja kylmä sekä kiehuva vesi isossa kulhossa. Lisää joukkoon sormisuola, sokeri ja kuivahiiva. Sekoita sitten joukkoon hiivaleipävehnäjauhot, 2 rkl juustokuminansiemeniä, korianteri, minttu ja chilihiutaleet. Anna kohota peitettynä 10 minuuttia.\nVuoraa iso uunivuoka leivinpaperilla ja kumoa taikina vuokaan. Levitä taikina tasaisesti koko vuokaan ja paina siihen syviä koloja, ei kuitenkaan läpi asti. Peitä vuoka kelmulla ja anna kohota lämpimässä paikassa vähintään tunnin ajan.\nSivele taikina kauttaaltaan oliiviöljyllä. Ripottele pinnalle runsaasti kokonaisia sormisuolahiutaleita, loput juustokuminansiemenet, timjaminlehdet, unikonsiemenet ja sumakki. Paista 200-asteisen uunin ylätasolla 25-30 minuuttia, tai kunnes pinta on kullanruskea.\nEi tämä kyllä maultaan hävinnyt yhtään muutaman viikon takaiselle kermajäätelölle. Oikeastaan radikaalein ero oli mielestäni jäätelön koostumuksessa: maitojäätelö suli paljon kermaista serkkuaan nopeammin. Toisaalta se voi olla hyväkin asia; tämän sai suoraan pakastimesta nostettuna pyöriteltyä palloiksi. Puolet jäätelöstä laitoin omaan kippoonsa vaniljajäätelönä ja puoleen sekoitin mansikkaa niin että sain siitä tehtyä mansikkajäätelöä. Mutta kyllä minä niin mieleni pahoitin jäätelöä valmistaessani, kun onnistuin polttamaan Kiehu-maidon pohjaan. Ikinä ennen ei niin ole käynyt enkä ymmärrä miksi se nytkään kärähti, kun ei levy edes ollut täysillä. Ihan sen takia ostin Kiehua, ettei sitä tarttisi hämmennellä.\nMittaa maito teräskattilaan. Halkaise vaniljatanko, rapsuta siemenet joukkoon. Lisää myös halkaistun tangon palat. Kuumenna kiehuvaksi ja keitä 5 minuuttia.\nNosta kattila sivuun ja anna jäähtyä n. 10 min. Sekoita välillä kuorettumisen estämiseksi.\nPoista vaniljatangon palat. Sekoita keltuaiset, glukoosisiirappi, sokeri ja hyppysellinen suolaa kulhossa. Lisää seos vaniljamaitoon ja sekoita tasaiseksi.\nKuumenna seos kiehumispisteeseen samalla hämmentäen. Anna seoksen jäähtyä esim. vesihauteessa. Sekoita muutamia kertoja jäähtymisen aikana.\nVaahdota vaniljakastike jämäkäksi vaahdoksi. Yhdistä vaahto vaniljakastikkeeseen. Vatkaa sen verran, että seos on tasaista. Valmista jäätelöksi jäätelökoneen ohjeen mukaan ja siirrä sitten jäätelömassa pakastimeen pariksi tunniksi ennen tarjoilua.\nLihapullat olivat sopivan inkiväärisiä. Ja liemi myös. Joskin olen aina ollut sitä mieltä, että lihapullien kanssa sopisi paljon paremmin sellainen vähän paksumpi kastike. Tämänkin kastikkeen olisi voinut hyvin suurustaa.\nSekoita kaikki ainekset paitsi kanaliemi isossa kulhossa käsin huolellisesti. Muotoile taikinasta kostutetuin käsin läpimitaltaan n. 3-4 cm kokoisia pullia.\nLämmitä kanaliemi isolla paistinpannulla kiehuvaksi. Lisää lihapullat ja hauduta keskilämmöllä kannen alla kypsiksi, n. puoli tuntia. Pidä huolta, ettei liemi kiehu liikaa.\nTällaiset jenkkityyppiset keksit ovat kyllä herkullisia. Näihin toi vielä oman mukavan lisämakunsa Dajm-rakeet. Ja kun keksejä ei paista liian isoiksi, niitä voi syödä useamman kerralla. Ihmettelen kovasti niitä amerikkalaisten keksitaikinapusseja, joihin ”lisätään vain kananmuna”, sekoitetaan ja paistetaan kekseiksi. Eipä siinä juuri vähemmällä pääse kuin tällaisen taikinan sekoittamisessa alusta alkaen.\nSekoita kaikki ainekset yhteen. Jaa taikina kahteen osaan ja pyörittele tangoiksi. Jaa kumpikin tanko 24 osaan ja pyörittele osat palloiksi.\nAseta pallot leivinpaperoidulle pellille (jätä reilusti leviämisvaraa) ja paista 200-asteisen uunin keskitasossa 8-10 minuuttia. Vedä leivinpaperi kekseineen pois pelliltä ja anna jäähtyä. Keksit rapeutuvat jäähtyessään.\nNiin kuin jo etukäteen vähän aavistelinkin, ei näiden kumoamisesta tullut yhtään mitään. Vanukas oli tarttunut pohjaan tiukasti kuin mikäkin. Mutta eipä haitannut, syöminen sujui ihan yhtä hyvin kiposta kuin lautaselle kumottunakin. Karamelliseos jämähti niin tiukasti vuokien pohjaan, että saas nähdä saako vuokia koskaan puhtaaksi. Noita kyllä onneksi on kaapit pullollaan. Yhdessä vaiheessa ostelin Lidlistä crème brûleita aina kun niitä oli tarjolla, ja olen säästänyt melkein kaikki niiden lasikipot. Ne ovat aika käteviä tämän tyyppisten jälkkäreiden valmistuksessa. Ei haittaisi yhtään, vaikka muutaman joutuisi hylkäämään. Tulispahan vähän kaappiin tilaa.\n78 g maitosuklaata\nhillolla maustettua rahka-kermavaahtoseosta\nSulata sokeripalat paistinpannussa miedolla lämmöllä. Lisää vesi ja sekoita tasaiseksi, teenväriseksi karamelliksi. Jaa karamelli kolmeen annosvuokaan ja pyöritä vuokia niin, että karamelli levittyy myös reunoille.\nLiota liivatetta kylmässä vedessä 5 minuuttia. Rouhi suklaa. Keitä kermaa ja sokeria kokoon, kunnes nestettä on 2 dl. Pane suklaa ja liivate kulhoon, kaada päälle keitetty kerma ja sekoita tasaiseksi. Täytä vuoat taikinalla.\nPaista vuokia 225-asteisessa uunissa vesihauteessa 30-40 minuuttia, kunnes taikina on juuri ja juuri hyytynyt. Jäähdytä vuoat. Irrota vanukas reunoistaan terävällä veitsellä ennen kumoamista.\nNäitä patonkeja syötiin punajuurella tuunatun siskonmakkarasopan kaverina ja ai että oli hyvää. Sekä soppa että patongit. Nämä patongit sopisivat tosiaan hyvin vaikka piknikeväiksi. Tosin silloin sujauttaisin väliin ehkä myös hiukan kinkkua tai vaikka kalkkunaa.\nHalkaise paprika. Poista siemenet ja silppua malto. Valuta maissi. Huuhdo ja kuivaa rucola.\nSekoita keskenään tuorejuusto, rahka, sitruunamehu ja sinappi. Mausta suolalla ja pippurilla. Kääntele joukkoon paprika ja maissi.\nHalkaise patonki ja koverra sisus. Voitele toinen puolikas majoneesilla. Levitä tuorejuustotäyte ja rucola toiselle puolikkaalle.\nPaina patonginpuolikkaat tiiviisti yhteen ja kääri patonki leivinpaperiin. Sido tiiviiksi paketiksi narulla tai vaikka maalarinteipillä. Leikkaa patonki osiin juuri ennen tarjoilua.\nTämän päivän pihvien lisuke puolestaan oli erinomainen. Tämä pinaattipaistos olisi mennyt ateriasta vaikka sellaisenaan. Pinaatti on outo raaka-aine, kun pelkistä lehdistä saa niin kovin ruokaisaa ja täyttävää.\nHuuhdo pinaatit. Paahda pinjansiemenet nopeasti kuivalla, kuumalla pannulla. Nosta sivuun.\nKuori ja silppua sipuli ja valkosipuli. Kuumenna öljy pannulla ja kuullota sipuleita viitisen minuuttia. Lisää rusinat ja pinaatti ja kuumenna, kunnes pinaatti on mennyt kasaan. Mausta suolalla ja pippurilla. Lisää pinjansiemenet ja purista sekaan sitruunamehu.\nEn ole ihan varma, tykkäsinkö anjovis-kapristäytteestä. Kyllähän tätä nyt söi, mutta mieluummin kuitenkin esim. pekoni-sipulitäytettä.\n4 ohueksi nuijittua lehtipihviä\nOta pihvit huoneenlämpöön n. 30 minuuttia ennen paistamista.\nMausta lehtipihvit suolalla ja pippurilla. Sekoita täytteen ainekset keskenään ja jaa täyte pihveille. Taita pihvit kahtia ja kiinnitä reunat cocktailtikuilla.\nSulata voi pannulla. Paista pihvejä n. minuutin verran kummaltakin puolelta.\nTunnisteet: Kala, Nauta\nCafé latte -kulhokakku\nTähän reseptiin kuului oikeasti lisäksi vielä ½ desiä kinuskikastiketta. Puoli desiä?!? Oikeesti? Se ei varmaan edes maistuisi tällaisessa määrässä kakkua. Niinpä jätin sen kokonaan pois, kun en viitsinyt puolen desin takia ruveta kinuskia keittämään. Enkä kaivannut ripaustakaan kinuskia jo muutenkin yltiömakeaan kakkuun, jonka brownie-pohja jäi uunissa tosi valuvaksi. Mutta olipas kyllä taas erinomaisen hyvää, söin niin paljon että alkoi jo hiukan etoa kaikki se sokeri ja suklaa. Pakko vaan ottaa lisää ja lisää, kun itse kakkupohja on suussasulavan suklaista ja vaahtokin (vaikka en yleensä juuri mistään kahvipohjaisesta tykkää, kahvijäätelökin jää multa syömättä) aivan ihanaa. Ja hiukan happamat vadelmat olivat ihan täydellisiä tuolla seassa.\nRouhi suklaat karkeasti. Sulata voi. Kaada voisula kulhoon ja sekoita joukkoon kaakaojauhe, kananmunat, ranskankerma ja sokeri. Sekoita kuivat aineet keskenään ja lisää seos taikinaan. Nostele lopuksi sekaan suklaarouhe. Levitä taikina leivinpaperin päälle uunivuokaan (20*25 cm). Kypsennä 200-asteisessa uunissa 20 minuuttia. Anna jäähtyä kunnolla ja nosta kylmään vähintään pariksi tunniksi, jolloin kakun rakenne tiivistyy leikattavaksi.\nVatkaa kerma kuohkeaksi vaahdoksi. Sekoita tuorejuuston joukkoon sokeri ja pikakahvijauhe. Lisää kermavaahto ja sekoita tasaiseksi.\nLeikkaa kakkulevy n. 5*5 cm kokoisiksi kuutioiksi. Lado isoon kulhoon kakkupaloja, espressovaahtoa ja marjoja vuorotellen. Anna tekeytyä viileässä vähintään puoli tuntia ennen tarjoilua.\nUppopaistetut, mausteiset kalmarit\nJälleen kerran tuli tehtyä omien ennakkoluulojen murtajia. En ole ikinä oikein tykännyt mustekalasta. Se on venyvää ja kumimaista. No, niinhän se vähän oli nytkin, mutta sopivasti maustettuna ja leivitettynä (sekä tietysti juuri rasvasta nostetun kuumana ja tuoreena) nämäkin olivat hyviä. Ajattelin ensin tehdä jonkun jogurtti- tai kermaviilipohjaisen kastikkeen kalmareille, mutta en muistanut ostaa kaupasta tarveaineita enkä syödessä sitten enää edes muistanut että etukäteen olin kaivannut kastikettakin.\n7 dl rypsiöljyä paistamiseen\nSulata mustekalarenkaat ja kuivaa ne mahdollisimman hyvin talouspaperilla.\nSekoita keskenään mausteet. Laita maissijauhot ja mausteseos pakastepussiin ja ravistele hyvin sekaisin. Lisää kalmaripalat ja ravistele pussia, jotta kalmarit peittyvät kokonaan leivitysseokseen.\nRavista kalmaripaloista ylimääräinen leivitysseos ja paista palat erissä kuumassa rasvassa, kunnes ne ovat rapeita ja kauniin värisiä. Nosta reikäkauhalla talouspaperille valumaan.\nOikein maukas salaatti, joskin kastike valui niin tehokkaasti astian pohjalle että se ei sieltä käsin oikein maustanut vihanneksia. Ja ehkä tykkäisin, että munakoiso ja kesäkurpitsa paahdettaisiin valmiiksi viipaloituna. Sillä tavoin niihin tulisi enemmän makua.\nHalkaise paprikat ja poista siemenkodat. Poista kesäkurpitsasta ja munakoisosta kannat. Levitä paprikat, kesäkurpitsa ja munakoiso leivinpaperoidulle uunipellille ja paahda 200-asteisessa uunissa 20 minuuttia.\nLeikkaa kevätsipuleista kannat ja pilko sipulit parin sentin paloiksi. Lisää sipulit pellille. Jatka paahtamista vielä 10-15 minuuttia. Nosta pelti uunista ja anna kasvisten jäähtyä.\nViipaloi paprika, kesäkurpitsa ja munakoiso. Asettele kasvikset kauniisti ryhmittäin tarjoiluvadille.\nKuori valkosipulinkynnet ja leikkaa ne ohuiksi viipaleiksi. Riivi lehdet basilikan ja mintunoksista ja silppua ne. Ripottele valkosipuli ja yrtit kasvisten päälle.\nSekoita pienessä kulhossa oliiviöljy, viinietikka ja kasvisliemi. Mausta suolalla ja pippurilla. Silppua chili ja poista siemenet. Sekoita chilisilppu kastikkeeseen. Lusikoi kastike tasaisesti kasvisten päälle. Peitä vati kelmulla ja laita kasvikset viileään makuuntumaan vähintään 30 minuutiksi.\nMurustele feta ja ripottele murut kasvisten päälle juuri ennen tarjoilua.\nTämä makuyhdistelmä oli taas parempi kuin osiensa summa. Appelsiinisalaatin alle laitoin kippoihin hunajalla maustettua partaäijää, ja kyllä nämä jälkkärit tekivät kauppansa nopeasti.\nKuori ja viipaloi appelsiinit. Leikkaa viipaleet paloiksi. Poista taateleista kivet ja silppua taatelit. Sekoita taatelit ja appelsiinit keskenään.\nRouhi pähkinät pienemmiksi paloiksi ja sekoita palat hedelmien joukkoon.\nRipottele kookoshiutaleet vadin pohjalle ja lusikoi päälle hedelmäsalaatti.\nTähän piti laittamani hunajamarinoitua broileria. Mutta yllätys yllätys, kun menin kauppaan, siellä ei ollutkaan Kariniemen hunajamarinoitua broileria. Ollenkaan. Muiden firmojen marinadeja en käytä; ne ovat kammottavia. Niinpä sitten päädyin siihen oikeastaan parempaan vaihtoehtoon: otin marinoimatonta broileria ja maustoin sen itse. Enkä usko, että lopputulos oli ainakaan huonompi. Jostain syystä en koskaan aiemmin ole tehnyt broilerikiusausta vaan lihana olen aina aiemmin käyttänyt jauhelihaa. Kummallakin tavalla kiusaus (tai perunalaatikko, jolla nimellä tämä ruoka meilläpäin kulkee) on herkullista.\n1 rkl mango-currymausteseosta\nSuikaloi broileri. Kuori ja viipaloi perunat. Kuori ja silppua sipuli. Silppua persilja.\nRuskista broilerinsuikaleet voissa. Mausta suolalla ja mango-currymausteseoksella. Lisää pannulle sipuli ja kuullota, kunnes sipuli on pehmennyt.\nKaada puolet perunasuikaleista uunivuokaan. Mausta oreganolla, suolalla ja pippurilla. Levitä broilerisuikaleet vuokaan ja ripottele päälle persilja. Lisää loput perunat. Mausta suolalla ja pippurilla. Kaada vuokaan kerma ja vesi.\nPeitä vuoka kannella ja kypsennä 225-asteisessa uunissa n. 1 tunti.\nTomaattikastike on aina paikallaan. Lihapullat hautuivat siellä ihanan pehmeiksi ja maukkaiksi. Ja lihapullien kanssa nautittiin suppilovahveroiden kanssa paistettuja perunoita. Ihanaa!\nSilppua persilja. Kuori ja silppua valkosipulinkynsi. Sekoita keskenään jauheliha, persilja, valkosipuli, muna, korppujauhot, viini ja suola. Sekoita hyvin. Muovaa taikinasta pyöryköitä ja kierittele pyörykät vehnäjauhoissa.\nPaista lihapullat manteliöljyssä kauniin värisiksi.\nPilko kastikkeen tomaatit ja sipuli. Kuumenna oliiviöljy pannulla. Lisää sipulit ja paista, kunnes ne ovat pehmenneet. Lisää tomaatit ja keitä n. 10 minuuttia. Lisää vesi ja anna kiehahtaa. Mausta suolalla ja pippurilla. Anna jäähtyä hiukan ja soseuta sauvasekoittimella.\nNosta paistetut lihapullat pannulle ja kaada kastike lihapullien päälle. Sekoita sahrami veteen ja kaada sahramivesi lihapullien ja kastikkeen päälle. Hauduta miedolla lämmöllä 15-20 minuuttia.\nTaas hiukkasen erilainen versio tsatsiki-tyyppisestä kastikkeesta. Tämä oli oikein mukavasti maustettu ja tomaattikin on kiva lisäys perinteiseen kurkku-jogurttikastikkeeseen.\nPaahda jeeraa kuivalla, kuumalla pannulla 15-20 sekuntia. Jos käytit kokonaisia siemeniä, rouhi siemenet paahtamisen jälkeen.\nRaasta kurkku karkeaksi raasteeksi. Silppua minttu. Kuutioi tomaatit.\nVatkaa jogurttia kevyesti, jotta siitä tulee kuohkeaa. Sekoita joukkoon muut ainekset. Peitä kannella ja anna maustua jääkaapissa hetken aikaa.\nIkinä ennen en ole tehnyt uunijäätelöä, mutta tulipahan kokeiltua tämäkin. Ja hyvä että tuli kokeiltua, oli aivan mahtavaa.\n1 annos vanhan ajan vaniljajäätelöä\n425 g/255 g säilykemangoa\n130 g valkoisia pipareita\n2 ½ dl Siro-sokeria\nVuoraa kulho (2 l) kelmulla. Rouhi pistaasit ja murenna keksit. Notkista jäätelö. Soseuta valutettu mango. Halkaise passiohedelmät ja koverra sisukset kulhoon. Sekoita jäätelöön mangosose, passiohedelmien sisukset, pistaasirouhe ja keksimurut. Sekoita huolimattomasti niin, että jäätelöön jää raitoja.\nPainele jäätelö-keksiseos kulhoon tiiviisti, lusikalla painaen. Peitä jäätelö kelmulla ja nosta pakastimeen yön yli tai vähintään muutamaksi tunniksi.\nVatkaa valkuaiset kovaksi vaahdoksi. Lisää sokeri edelleen vatkaten ja nosta kulho vesihauteeseen. Vatkaa kuohkeaksi ja kädenlämpöiseksi vaahdoksi. Nosta kulho vesihauteesta ja jatka vatkaamista, kunnes marenki on kiiltävää ja kuohkeaa.\nOta jäätelökulho pakastimesta. Kumoa jäätelö uuninkestävälle vadille. Levitä marenki kakun päälle niin, että jäätelöä ei näy alta ollenkaan. Nosta kakku 225-asteisen uunin ylätasolle muutamaksi minuutiksi, kunnes marenki saa hieman väriä. Tarkkaile uunia, jotta marenki ei tummu liiaksi. Tarjoile heti.\nLähettänyt Liinahej klo 21.18 Ei kommentteja:\nNämäkin olivat hyvin maistuvia. Kasvispasta oli näille oikein sopiva lisuke.\n100 g pehmeitä, kuivattuja aprikooseja\nLeikkaa broilerinfileisiin tasku terävällä veitsellä fileen sivusta. Suolaa ja pippuroi lihat päältä ja sisältä kevyesti.\nSilppua aprikoosit ja murenna feta. Sekoita kaikki täytteen ainekset keskenään. Lusikoi täytettä broilerinfileiden taskuihin. Kiinnitä fileet cocktailtikuilla.\nNosta fileet uunivuokaan. Pirskota päälle sitruunamehua ja nosta jokaisen fileen päälle nokare pestoa. Paista 225-asteisessa uunissa 30 minuuttia. Laita uunin grillivastukset päälle ja grillaa vielä viitisen minuuttia.\nHyvää, sopivan kasvispitoista ja kermaista pastaa.\nKuori ja silppua sipuli. Kuori porkkana. Leikkaa porkkana ja selleri pieniksi kuutioiksi. Poista paprikoista siemenet ja leikkaa malto ohuiksi suikaleiksi. Pilko parsakaali kukinnoiksi ja kuutioi myös varsi.\nSulata voi paistinpannulla miedolla lämmöllä. Lisää porkkana, sipuli ja selleri. Kuullota kasviksia 8-10 minuuttia välillä sekoitellen, kunnes ne hiukan pehmenevät.\nKeitä pasta kypsäksi pakkauksen ohjeen mukaan. Kun keittoaikaa on jäljellä 4 minuuttia, lisää kattilaan paprika, sokeriherneet ja parsakaali. Valuta pasta ja kasvikset ja kaada takaisin kattilaan.\nSekoita kerma ja tilli keskenään. Lisää kuullotetut kasvikset, parmesaaniraaste ja tilli-kerma kattilaan. Kuumenna sekoitellen 2-3 minuuttia. Mausta suolalla ja pippurilla ja tarjoile heti.\nTodellakin, vanhan ajan vaniljajäätelöä. Ihanan paksua, pehmeää ja kermaista. Maistoin tätä juuri jäätelökoneen sammutettuani, ja jäde oli juuri pehmisvahvuista. Laitoin sekaan vielä muita aineksia ja teen seoksesta huomenna uunijäätelöä. Tätä voisi kyllä tehdä joskus ihan vaniljajädeksikin.\nVaahdota kerma paksuksi vaahdoksi vaniljasokerin kanssa. Vaahdota erillisessä astiassa munankeltuaiset ja sokeri. Lisää joukkoon vaniljatangon siemenet.\nNostele kermavaahto kevyesti käännellen muna-sokeriseokseen. Kaada seos jäätelökoneen kulhoon ja valmista jäätelöksi koneen ohjeen mukaan.\nLisää massaan esim. suklaata tai tuoreita marjoja saadaksesi haluamasi makuisen jäätelön. Tällöin vaniljatankojen määrän voi vähentää yhteen ja jättää vaniljasokerin kokonaan pois.\nLähettänyt Liinahej klo 11.52 Ei kommentteja:\nTämä pasta oli mielestäni paremman kuuloinen reseptissä kuin livenä. Ei huonoa, mutta ei nyt mitenkään erityisen loisteliastakaan.\n1 ½ dl pistaasipähkinöitä\nHuuhtele ja silppua lehtikaali. Halkaise ja pese purjo ja leikkaa vaalea osa ohuiksi puolirenkaiksi. Rouhi pistaasipähkinät pienemmiksi.\nKuullota purjoa öljyssä kattilassa 3-4 minuuttia. Lisää lehtikaali, kasvisliemi, sitruunankuoriraaste ja sitruunamehu. Hauduta 10 minuuttia.\nSoseuta kastike tasaiseksi sauvasekoittimella. Lisää kerma ja valkopippuri. Lämmitä, älä keitä. Valuta pasta ja yhdistä se kastikkeeseen. Viimeistele rouhituilla pistaasipähkinöillä.\nOikein harmittaa, miten huono kuva tuli nyt kun leivonnainen itsessään oli kerrankin kivan näköinen. Jouluhalkoa oli tarkoitus tehdä jo jouluksi, mutta se jäi kun oli niin paljon kaikkea muutakin. Nyt sitten maisteluun menee tammihalko. Marengit ovat vielä uunissa tekeytymässä, mutta niistä tulee kivoja pikku lumipalloja halkolautaselle. Kuorrutusta tekisin ehkä kolmanneksen enemmän, jos rupeaisin tätä uudelleen tekemään. Kuorrutus ei nimittäin riittänyt kokonaan. Tortun väliinkin tuli niin pieni määrä kuorrutusta, että sitä ei enää olisi voinut vähentää.\nmarenkeja (paista marengit siitä jäljellejääneestä valkuaisesta)\nVatkaa munankeltuaiset ja sokeri kuohkeaksi vaahdoksi. Sekoita vehnäjauhot ja suola ja siivilöi ne keltuaisvaahtoon. Kääntele taikinaan voisula ja viimeiseksi kovaksi vatkatut valkuaiset. Levitä taikina leivinpaperoidulle uunipannulle ja paista 200-asteisessa uunissa 8-10 minuuttia. Kumoa pohja puhtaalle leivinpaperille ja pane pannu päälle painoksi. Anna jäähtyä.\nVatkaa kuorrutuksen voi ja tomusokeri kuohkeaksi. Lisää lakkalikööri ja kaakaojauhe koko ajan sekoittaen.\nLevitä puolet voitäytteestä kakkupohjalle. Kääri kuten kääretorttu. Leikkaa kummastakin päädystä viisto pala. Pursota jäljelle jäänyt täyte halon pinnalle pursottimella ja asettele päätypalat halon päälle ”oksiksi”. Koristele marengeilla.\nTodellakin, nopea (ja hyvä) katkarapukastike. Riisin kanssa sopi erinomaisesti. Ja kylkeen makeaa punajuurisalaattia.\n540 g suuria pakastekatkarapuja\nSulata ja valuta katkaravut. Kuori ja silppua salottisipulit ja valkosipulinkynnet. Sulata 1 rkl voita paistokasarissa. Kuullota sipulia ja valkosipulia, kunnes sipuli pehmenee.\nLisää loput voit. Lisää jauhot ja kuumenna sekoitellen n. 30 sekuntia, kunnes suurus on tasaista. Lisää maito koko ajan voimakkaasti sekoittaen. Keitä kastiketta n. 3 minuuttia. Lisää viini ja sinappi. Kuumenna miedolla lämmöllä sekoitellen, kunnes kastike hiukan sakenee. Mausta suolalla ja pippurilla.\nLisää katkaravut ja persiljasilppu. Kuumenna sekoitellen vielä n. 3 minuuttia. Tarjoile riisin kera.\nVähän kuin lämmintä voileipää tosi tosi kostealla täytteellä. Eli siis todellakin hyvää. Lihansyöjänä kaipasin vielä hiukkasen jotain muutakin tähän sivuun, joten onneksi oli vielä jäljellä niitä toissapäiväisiä lammaskeftoja. Ne kruunasivat aterian ihan täydelliseksi. Tästä on hyvä lähteä uuteen vuoteen.\nKuori ja viipaloi sipulit. Viipaloi selleri. Kuutioi tomaatit. Poista chilistä siemenet ja silppua malto.\nKuumenna oliiviöljy suurella pannulla. Lisää sipulit, selleri ja suola. Sekoittele n. 15 minuuttia miedolla lämmöllä.\nLisää viini ja kiehauta. Anna hautua muutaman minuutin ajan. Lisää tomaatit ja chili. Lisää puolet kasvisliemestä ja kiehauta. Anna hautua 45 minuuttia, silloin tällöin sekoitellen. Seoksen pitäisi olla paksuhkoa, niin että kananmunat pysyvät kasassa. Lisää nestettä tarvittaessa. Maista ja mausta mustapippurilla.\nRiko kananmunat yksitellen ja kumoa ne varovasti tomaattikastikkeen sekaan. Anna hautua, kunnes valkuaiset ovat kypsyneet. Nosta pannu liedeltä.\nAseta jokaisen tarjoilukulhon pohjalle leipäviipale. Nosta leipäviipaleen päälle varovasti yksi kananmuna ja sen ympärille tomaattikastiketta. Ripottele pinnalle juustoraastetta. Anna seistä pari minuuttia, jotta leipäpala saa imeä itseensä nestettä.\nAurinkokuivatuilla tomaateilla, rucolalla ja fetal...


» Hevosopiston päivitetyt käytännöt koronaviruspandemian aikana\nMaakunnan on todettu olevan edelleen niin sanotussa epidemian kiihtymisvaiheessa, mutta siirtymässä todennäköisesti jo ensi viikolla leviämisvaiheeseen.\nHevosopistolla on tarkasteltu toimintoja covid-19 pandemian osalta. Ypäjä kuuluu vielä toistaiseksi niihin kuntiin Kanta-Hämeessä, joissa virusta ei ole todettu.\nVarotoimenpiteenä hevosurheilun valmennuskeskuksessa järjestettävien Suomen Ratsastajainliiton liittovalmennusten ohjeistuksia on päivitetty yhdessä valmentajien ja liiton urheilujohtajan kanssa.\nHevosopiston opetustoiminta jatkuu toistaiseksi normaalisti niillä opiskelijoilla, jotka opiskelevat oppilaitosmuotoisesti. Kaikki teoriatunnit pidetään etäopetuksena verkossa ja välttämättömät kohtaamiset sovitaan ennakkoon ja tilanteissa käytetään maskeja.\nLähiopetusta talleissa toteutetaan turvaväleillä ja pienissä ryhmissä. Opiskelijaryhmät on jaettu niin, että samassa asunnossa asuvat ruokailevat ja tekevät tallissa opintoja yhdessä.\nMaskisuositus toisen asteen oppilaitoksiin Kanta-Hämeen alueelle\nToisen asteen oppilaitoksiin suositellaan maskien käyttöä välittömästi. Hevosopistolla maskia ei käytetä hevosten kanssa toimiessa, mutta muissa tilanteissa maskia on saanut käyttää ja syksyn kilpailutapahtumissa oli maskipakko. Samalla linjalla jatkamme edelleen liittovalmennusten ja opiskelutilanteiden osalta.\nTarkennamme ohjeita maanantaina 30.11.2020\nKilpailut, ratsastusvalmennukset ja koulutukset: Hevosopistolla toteutettavat tapahtumat järjestetään toistaiseksi ilman yleisöä ja valmennukset pienissä ryhmissä\nSuomen Ratsastajainliiton maajoukkue- ja aluevalmennukset toteutetaan suunnitellusti, noudattaen tarkkoja ohjeistuksia ryhmien koosta (maks 3 ratsukkoa tunnilla). Ratsastusvalmennusten lisäksi Ypäjän leireille sovittuja kuntotestejä ei järjestetä, luennot sovitaan pidettäväksi etänä. Mahdolliset lääkärintarkastukset tai henkisen valmentautumisen tarvetta arvioidaan tapauskohtaisesti ja maskia tulee käyttää kahden keskisissä tapaamisissa.\nMuut valmennukset: Valmennuksia voidaan järjestää Hevosopiston halleissa kokoontumisrajoitusten sallimalla tavalla. Tilavaraus on tehtävä valmennusta varten. Tee tilavaraus tästä.\nTulevat tapahtumat: Tapahtumien järjestämisessä noudatamme viranomaisohjeita. Kanta-Hämeen alueella on voimassa suositukset, joissa ei suositella yli 10 henkilön yksityistapahtumien ja yli 20 hengen yleisötapahtumien järjestämistä.\nTarkista mahdollisten tapahtumien tilanne tapahtumakalenteristamme.\nUrheilualueet: ovat asiakkaiden käytettävissä. Lue ohjeet alueiden käytöstä täältä.\nHallivaraukset: Kaikki valmennustapahtumat varataan etukäteen. Valmennusryhmään osallistuvien ratsastajien nimet tulee näkyä varauksessa. Valmentaja on vastuussa, että jokainen valmennukseen osallistuva on maksanut urheilualueiden käyttömaksun ennen valmennusta.\nJos minulla on kausikortti, miten toimin? Jos sinulle on tulossa valmentaja, varaa aikaa varaussivulta. Muutoin alueet ovat käytettävissäsi yksityiseen ratsastukseen normaalisti, mutta suosittelemme varaamaan ajan, jotta kaikki voivat suunnitella hevosten liikkuttamisen järkevästi.\nHaluan lunastaa kausikortin halliin? Voit ostaa kausikortin netistä.\nMajoitukset: Hevosopiston majoitukset ovat varattavissa verkkovaraamon kautta. Majoitettavat henkilöt hajautetaan käytössä oleviin tiloihin.\nKarsinavaraukset ja hevosten majoitukset: Hevosopisto majoittaa tällä hetkellä hevosia, hevosia pyritään sijoittamaan joka toiseen karsinaan, jotta ihmisille jää toimimiseen väljyyttä. Vältäthän turhaa oleskelua tallissa!\nUlkopuolisten vierailuja talleille rajoitetaan. Hevosten omistajat ovat tervetulleita Hevosopiston alueelle ennakkoon sovitusti ja vierailun aikana tulee noudattaa vastaavien tallimestareiden ohjeita.\nVermon Ravikoulu sulkee ovensa Uudenmaan koronarajoitusten vuoksi.


Lisenssit | sivu 4 | Overdrive.fi\nJuu näin ounastelinkin. Paitsi että yleensä aina kirjoitan ensin, mietin vasta sitten jos silloinkaan minä kun olen tällainen luonnonlapsi, spontaani ja osa-aikadebiili.\nNo eikun vakavammin otettuna niin asiathan ovat siis kaikin puolin klaar.\nID korti tuli Mulle ja Sarahillekin tänään\nKai toi lisenssi on sitten yritettävä maksaa ja toivoa parasta....\nDS 325, 8.4.2008\nMulle tuli eilen se motorsport id kanssa. Olin maksanut lisenssin jo aiemmin ja terveysselvityskin mennyt. Mulle homman teki helpoksi se että oli sellainen motorsport id kortti jo 2007 vuonna ja kun lisenssiä osteli niin kaikki perustiedot oli kohdallaan. Ei tuo nyt ainakaan minulta tuomiota saa tuo uusi järjestely. Kaikki meni ok. Tosin otan kyllä ekaan kisaan mukaan ton kuitin lisenssin maksusta ihan varmuuden varalta ja tietenkin sen id-kortin ja lisenssiläpyskän ja....\nTosin otan kyllä ekaan kisaan mukaan ton kuitin lisenssin maksusta ihan varmuuden varalta ja tietenkin sen id-kortin ja lisenssiläpyskän ja....\nHyvä huomio, noin kannattaakin varmaan tehdä\nTänään maksettu Saas nähdä miten äijän käy\nDS 325, 10.4.2008\nNoniin! Viimein kortti tuli postissa.\nKITI:stä sen verran vielä, että ruksataanko tuosta nyt sitten luokaksi nopeus ja yleinen? Ilmeisesti, kun ei vaihtoehtojakaan oikein ole. Sit toi vittuilee joka paikassa valokuvasta, mutta meneekö kansallinen läpitte ilman (kansaiväliseenhän se vaan vaaditaan)?\nOokoo, eli nyt alkaa olemaan lisenssi plakkarissa. Nyt jos ja kun niitä testipäiviä ei ajeta Alastarolla, niin sitten ton tutkinnon suorittaminen siirtynee motoparkkiin. Ja jos ton auton/veturin kanssa tulee ongelmia, niin siirtyy vielä siitäkin eteenpäin. Nimim. 3 x trailerilla, 2 x veturi levinnyt.\nVoisiko joku asiantuntija lyhyesti selittää, että miten se käytännössä tapahtuu (en ainakaan haulla heti löytänyt)? Noista pitäs varmaan ennakkoon ilmoitella fyyralle että tää jamppa on tulossa köröttelemään D2 tutkintoa?\nOlen lukenut fyyran ohjeet uusille kilpailijoille ja siellä sanotaan että\n"Voit suorittaa lisenssin jossain FHRA’n järjestämässä iihdytysajotapahtumassa, kysy tarkemmin FHRA’n toimistolta. Tyypillisesti ainoa tapahtuma, missä lisenssiajoa ei voi suorittaa, on EM-tapahtuma aikataulun kireydestä johtuen"\nEttä jos minä kyselen sitä nyt tässä julkisesti, niin ei ihan joka jannun tarvitte erikseen sinne soitella. :wink:\n- Sisältää 6 kpl hyväksyttyjä lisenssilähtöjä kilpa-autolla.\nMä laitoin myös KITIIN Nopeus ja yleinen. Valokuvaa ei myöskään ollut siihen hätään kansalliseen lisenssiin. Maksoin eilen ja tänään näky että olis ok.\nKun tuut Motoparkkiin, ilmota kisatoimistolla, että suoritat D2-lisenssin. Sitten käyt ajanottotornissa tekemässä sen kirjallisen testin (kannattaa lukasta sääntökirjaa vielä).\nJa kisalähdöt. Ensin vaan hiljakseen rata läpi, sitten vaikka 60ft repäsy, 330ft repäsy, puoleen väliin ja lopuks täyskaasulähtö maaliin asti. Tai kysy kilpailunjohtajalta. 3-6 lähtöä tarvitaan. Tarkkailet lähettäjää koko ajan, eli et steitsaa tai ota burnista ennenku annetaan lupa. Ja steitsaat nätisti sitten kun annetaan lupa, ei mitään hötkyilyjä. Käy täyskaasulähdön jälkeen kysymässä joko kelpaa suoritukset. Jos kaikki meni putkeen, saat lisenssin ja osallistua pudotuskisaan. Itse D2-lisenssiläpyskä tulee postissa sitten myöhemmin.\nEi voi olla kovin vaikeeta kun noita kilpailijoita varikolla katselee, jopa mä sain suoritettua homman ykkösellä\nKattelin tuolta läntisen naapurin palstalta että sieltä on ukot tulossa ajeleen kansallisella lisenssillä Suomeenkin. Vissiin SBF:llä on sitten eri tapa soveltaa FIA -sääntöjä kuin AKK:lla ja FHRA:lla?\nEn sitten tiedä oisko ne käyneet katteleen meidän kattojärjestön sivuja joissa näyttää olevan vielä vanhan säännön ruksaukset eri lisenssilajeissa.\nKai tämän homman sekaisemmaksikin olis saanu jos olis oikein yrittänyt.\nTätä mäkin olin vähän ajelemassa takaa, eli mikä tässä on toi lopullinen totuus ja kansainvälinen käytäntö? Tosin, nythän tässä AKK:n järjestelmässä ei ilmeisesti edes tule minkäänlaista lisenssiä, vaan kansalliset lisenssit näkyy jossain tietojärjestelmässä? Kyll mä vaan sanon, et jos svedut ajelee Suomessa kansallisislla lisensseillään, ja me taas joudutaan suhaamaan Sveduissa ja Virossa kansainvälisillä, niin taas köyhää (henkisesti?) sorretaan. Suuri vääryys. Milasilla lapuilla noi ruåttalaiset sitten ajaa, eikö niillä ole tällaista viimeisen teknologian KTI järjestelmää? Miten FHRA suhtautuu tollaseen selkeesti FIA vastaiseen toimintaan? Mitäs jos FHRA tekis ite tollasen vuosilisenssikortin, jolla sitten noissa Schengen, vai missä lie, maissa suhailtais kuten viimevuonnakin?\nThanks! Pitää kysellä sitten paikan päältä vielä tarkempia ohjeita.\nTässähän alkaa näyttään pahasti siltä, että sitä pääsee radallekin tänä vuonna. Se on sitten eri asia että missä ja koska, mutta pääasia että joskus ja jossain!\nkyllä olis hyvä FHRA:n toimistolle etukäteen ilmoitella aikeistaaan tulla ajamaan lisenssiä.\nTiedän ettää toi lisenssihomma elää tällä hetkellä vielä vähän kansainvälisen ja kansallisen lisenssin suhteen ja millä misäkin saa ajaa, pallo tällä hetkellä AKK.ssa. odotan mielenkiinnolla päätöstä.\ntarvis nyt se lisenssi jo ostaa mutta nyt kitissä lukee että mulla on jo voimassa oleva lisenssi joten en voi sitä ostaakaan suoraan siitä lisenssin osto kohdasta.. perustiedoissa näkyy nopeus kohdassa lukevan juniori enkä pääse muokkaamaan sitä.. omien tietojen kautta kun katsoo kohtaa lisenssit niin siellä näkyy kyl et kansallinen lisenssi seura FHRA ja maksettava summa 90€ ja tilinumero ja viite, mut mistä nyt tiedän että lisenssi on yleinen eikä juniori :-?\nNo joo mut sit se terveysselvityskin tarvis vielä eli käykö joku normaali lappu minkä saa lääkäriltä??\nEikös terveysselvitykseks riitä kansalliseen lisenssiin kun tulostaa tuolta ton terveysselvitys lomakkeen, arpoo siihen oman terveydentilansa ja postittaa sen AKK:lle:\nSilleen muuten mielenkiintoista että kaikki mu lisenssin saamiseks on tehty niin että sen saaminen ei edes onnistu ilman tietotekniikan käyttömahdollisuutta niin miksköhän tota ei oo tehty yhtälailla sähkösesti lähetettäväks vaan tossa pitää sit kuitenkin vielä kiikuttaa perinteistä kirjettä postiin :-?\nkiitoksia! en ole tollasta huomannutkaan.. joo aika kumma miks se tarvii postiin laittaa ku paljon helpommalla pääsis ku pistää sähköpostilla.\nTommosta tuolla http://www.autourheilu.fi/18489.html\nNo tulihan siihen lisenssiin jotain järkeä\nMR 340, 21.4.2008\nMikas se seuraava juttu tossa sivulla on? Jostain ASN myontamasta lisenssista siina horistaan.\nKoskeeko toi meita? Mika on ASN?\nJoo. Onneks on jo lääkärit ja kv-lisenssit maksettu. Ja turhaan...\nSC 285, 21.4.2008\nMua vähän ihmetyttää se, että jos kerran toi tilanne on ollu "avoin", niin miksei FHRA:n edustajat oo voinu sanoo, että älkää ostako niitä lisenssejä ennenkun asiaan saadaan varmistus.\nOnneks en oo hötkyilly asian kans, vaan mielenkiinnolla seurannu että miten siinä käy.


Neptunuksen "kadonnut" kuu löytyi Hubblen kuvista - Tiede - Helsingin Sanomat\nNeptunuksen "kadonnut" kuu löytyi Hubblen kuvista\nPlaneetta Neptunuksen pieni kadonnut kuu Naiad on löytynyt. SETI-instituutin tutkija Mark Showalter kuun kuitenkin avaruusteleskooppi Hubblen kuvista.\nNeptunuksen kuu Naiad erottuu kuvassa ympyröitynä pisteenä vasemmalla. Sen löysi Voyager-luotain ohilennollaan jo vuonna 1989, mutta se oli välillä kateissa. Avaruusteleskooppi Hubble kuvasi pienen valopisteen Neptunuksen vieressä joulukuussa 2004. Kuu huomattiin kuvista vasta nyt uusien tekniikoiden avulla. (KUVA: nasa / hubble space telescope )\nJulkaistu: 8.10.2013 18:23\nPlaneetta Neptunuksen pieni kadonnut kuu Naiad on löytynyt. Naiad katosi tähtitieteilijöiden sihdistä pian sen jälkeen, kun Voyager 2-luotain ja sen kamerat löysivät kuun vuonna 1989. SETI-instituutin tutkija Mark Showalter löysi kuun kuitenkin avaruusteleskooppi Hubblen kuvista.\nSuomen tekoälytietäjät: Kaiken osaavan tekoälyn vallankaappausta ei tarvitse pelätä, vaikka kone oppi juuri ylivoimaiseksi älypelissä katsomatta mistään esimerkkiä 19.10.2017\nOvatko autosi valot himmeät? Näin kiillotat umpiot hammastahnan avulla 17.5.2016


Kaksiosainen asuntokauppa eli asunto osamaksukaupalla - Tuija Salojoki Kiinteistönvälittäjä LKV\nKaksiosainen asuntokauppa eli asunto osamaksukaupalla\nOletko löytänyt unelmiesi asunnon ja pelkäät, että se myydään ennen kuin omasi on mennyt kaupaksi? Tiedät kuitenkin, että pankkisi joustaa ja sinulla on mahdollisuus maksaa asunnosta osa ja myöhemmin loput. Ratkaisu tilanteessasi voi olla asunnon ostaminen kaksiosaisella kaupalla.\nKäytetyn asunnon asuntokaupan voi tehdä myös osamaksukaupalla.\nKäytetyn asunnon asuntokaupan voi tehdä myös osamaksukaupalla. Asuntokauppaa ei kuitenkaan tehdä perinteisellä osamaksulla, jossa maksetaan useita pienempiä eriä vaan yleisimmin siten, että kauppahinta maksetaan kahdessa erässä.\nAsunnon osamaksukaupassa omistusoikeuden siirtyminen sidotaan yleensä kauppahinnan maksuun\nKauppahinta maksetaan käytetyn asunnon kaupassa yleensä kauppakirjan allekirjoittamisen yhteydessä. Asunnon myynnin yhteydessä voidaan kuitenkin myyjän ja ostajan kesken sopia, että kauppahinnasta osa esim. 15-20 % maksetaan kauppakirjan allekirjoittamisen hetkellä ja loppuosa myöhemmin. Myyjän kannattaa tässä tilanteessa huolehtia siitä, että asunnon omistusoikeuden siirto sidotaan kauppahinnan maksuun. Myyjä siis pidättää takaisinotto-oikeuden itsellään, kunnes koko kauppahinta on maksettu.\nKauppa on mahdollista tehdä myös siten, että ostaja saa asunnon hallintaansa heti, mutta omistusoikeus siirtyy vasta sitten, kun koko kauppahinta on maksettu.


Psalmien kirja Chapter96 1 Veisatkaat Herralle uusi veisu:veisatkaat Herralle, kaikki maa! 2 Veisatkaat Herralle, ja kiittäkäät hänen nimeänsä:julistakaat päivä päivältä hänen autuuttansa. 3 Luetelkaat pakanain seassa hänen kunniaansa, kaikkein kansain seassa hänen ihmeitänsä! 4 Sillä Herra on suuri ja sangen kiitettävä, ihmeellinen kaikkein jumalain seassa. 5 Sillä kaikki kansain jumalat ovat epäjumalat; mutta Herra on taivaat tehnyt. 6 Kunnia ja kaunistus ovat hänen edessänsä, väkevyys ja kauneus hänen pyhässänsä. 7 Kansain sukukunnat, tuokaat Herralle, tuokaat Herralle kunnia ja voima! 8 Tuokaat Herralle hänen nimensä kunnia:tuokaat lahjoja ja tulkaat hänen esihuoneisiinsa! 9 Kumartakaat Herraa pyhässä kaunistuksessa:peljätkään häntä kaikki maailma! 10 Sanokaat pakanain seassa:Herra on kuningas, joka maan piirin on vahvistanut, ettei se liiku, ja tuomitsee kansan oikeudella. 11 Taivaat riemuitkaan, ja maa iloitkaan:meri pauhatkaan ja mitä siinä on. 12 Kedot olkaan iloiset, ja kaikki mitkä hänessä ovat, ja kaikki puut ihastukaan metsissä, 13 Herran edessä; sillä hän tulee, hän tulee tuomitsemaan maata. Hän tuomitsee maan piirin vanhurskaudessa ja kansat totuudessansa. [ Prev ]


💐 AMSTERDAM SUKLAA-TOIMITUS - TILATA NETISTÄ\nSuklaata Sillä Amsterdam Alankomaat Amsterdam Suklaan toimitus\nSuklaat alueelle Amsterdam, Alankomaat - Amsterdam, suklaan toimitus\nTarjoamme suurimman valikoiman suklaata alueelle Amsterdam, Alankomaat. Valitse laajasta suklaavalikoimastamme ja toimittaa ne mihin tahansa osoitteeseen Amsterdam. Hintamme ovat erittäin kilpailukykyisiä ja ovat yleensä 20% halvempia kuin kilpailijamme.\nTarjoamme suklaata kaikkiin tilaisuuksiin, ja ne voidaan toimittaa mihin tahansa Amsterdam 3 päivän kuluessa, joten tilaa nyt!\nSuklaat alueelle Amsterdam, Alankomaat\nSuklaat kohteelle Amsterdam on kansainvälinen jakeluverkosto, joka on yhteydessä moniin johtaviin suklaatoimittajiin ympäri maailmaa. Olemme yksi johtavista kansainvälisistä suklaan toimittajista, joka tarjoaa toimituksia yli 100 maahan. Ammattitiimimme on erikoistunut laadukkaisiin suklaisiin ja olemme kuuluisia erinomaisesta asiakaspalvelustamme.\n© Tekijänoikeuden suklaat kohteelle Amsterdam • 2021


Korrien valmennuspäivä toukokuussa 2019 – PopDog ry - Koiraseura Jyväskylässä\nKoulutukseen voivat osallistua kaikki, jotka ovat kiinnostuneita toko- tai PK-lajeista tai myös, jos kaipaat esim. rally-tokon seuruuseen treeniä. Koirakeskus Haukkuvaarassa on käytettävissä PK-esteet (sekä hyppy että A). Kisakokemusta em. lajeista ei tarvitse olla. Koulutus sopii myös pennuille.\nJokaisella koirakolla on 20 min treeniaika per kouluttaja, eli yhteensä 40 min. Pekka Korri keskittyy enemmän koiran tunnetilaan ja Riitta Jantunen-Korri tekniikkaharjoitteluun. Koulutukseen myydään koirakkopaikat kokonaisuudessaan kahdelle valmentajalle, ei yksittäisiä paikkoja vain toiselle valmentajalle. Mukaan mahtuu 18 koirakkoa.\n40 min treeniajan saavat PopDog ry:n jäsenet 49 €, ei-jäsenet 59 € hintaan. Ps. Jos et ole jo liittynyt jäseneksi, niin vuodenvaihteessa kannattaa ehdottomasti liittyä! Vaikka ei tuo ole huono hinta tästä koulutuksesta ei-jäsenhinnallakaan. 🙂\nKUUNTELUOPPILAAT ovat tervetulleita 10 € hintaan. Ennen tapahtumaa laita viesti popdog.ry(at)gmail.com, että haluat tulla kuunteluoppilaaksi, niin laitamme maksuohjeet tili- ja viitenumeroineen. Saatuasi maksuohjeet laita heti kuitti maksustasi paluuviestinä, niin varmistat kuunteluoppilaspaikkasi. Ilmoittautuminen kuunteluoppilaaksi alkaen 1.1.2019.\nPopDog ry:n jäsenten ilmoittautuminen aukeaa 16.12.2018. Ei-jäsenille ilmoittautuminen aukeaa 6.1.2019.\nVARMISTA PAIKKASI laittamalla viesti osoitteeseen oona@haukkuvaara.fi. Kerro samalla, minkä koiran kanssa olet osallistumassa ja mikä on laji, mistä olet kiinnostunut. Kerro myös, oletko PopDogin jäsen.\nOona varmistaa paluuviestillä, mahdutko mukaan ja antaa samalla maksuohjeet koulutuksen maksamiseksi. Eräpäivä koulutuksen maksamiseksi on heti maksuohjeet saatuasi.\nHUOM! Ilmoittautuminen on sitova, maksukuitilla varmistat paikkasi. Esteen sattuessa koulutukseen ilmoittautunut on velvollinen hankkimaan itselleen sijaisen tai maksamaan koulutusmaksun. Koulutusmaksuja ei palauteta muussa tapauksessa kuin, jos kouluttajille tulee este ja tapahtumanjärjestäjä joutuu perumaan koulutuksen kokonaisuudessaan. Voit myydä paikkasi eteenpäin esteen sattuessa. Jäsenhinnalla myyty koirakkopaikka voidaan myydä vain toiselle seuranjäsenelle jäsenhinnalla.\nKOULUTUKSEN JÄRJESTÄÄ PopDog ry.\nLisätietoja voit kysyä seuran sähköpostista popdog.ry(at)gmail.com tai esimerkiksi lähestyä seuran toko- ja rally-tokotoimikuntaa aiheeseen liittyen.


UPM:n ensimmäinen kliininen tuote myyntiin – FibDex® -haavasidos terveydenhuollon ammattilaisille | UPM.FI\nUPM:n ensimmäinen kliininen tuote myyntiin – FibDex® -haavasidos terveydenhuollon ammattilaisille\nLehdistötiedote 20.8.2020 10.00 EEST\n(UPM, Helsinki, 20.8.2020 klo 10:00 EET) UPM Biomedicalsin nanoselluloosasta valmistaman FibDex® -haavanhoitosidoksen kaupallistaminen ottaa merkittävän askeleen, kun sairaalatarvikkeiden johtaviin tukkuliikkeisiin kuuluva Steripolar Oy alkaa myydä FibDexiä Suomessa. FibDex on ensimmäinen UPM:n kliininen tuote, jonka jatkokehitysmahdollisuudet muun muassa soluterapiassa ovat lupaavia.\n”Olemme innoissamme, kun voimme tarjota suomalaisille terveydenhoidon ammattilaisille ja potilaille suomalaisesta raaka-aineesta Suomessa valmistetun tuotteen. Nanoselluloosa on osoittanut vahvuutensa soluhoitojen kehityksessä ja kliinisissä sovelluksissa, joiden kehittämiseen panostamme määrätietoisesti”, sanoo UPM Biomedicalsin johtaja Johana Kuncova-Kallio.\n”FibDexissä kiinnostavaa on sen innovatiivisuus. Olemme aina yrittäneet olla nälkäisiä tuotteiden ja ratkaisujen perään, jotka parantavat monipuolisesti, vähemmällä kärsimyksellä ja vähemmän luontoa rasittavasti”, sanoo toimitusjohtaja Kaj Dahlström, jonka perustama Steripolar täytti juuri 35 vuotta.\nUPM Biomedicalsin tuotteet valmistetaan suomalaisesta koivusta, joka on hankittu kestävästi hoidetuista metsistä ja jonka alkuperä tunnetaan. FibDex on kehitetty yhteistyössä Helsingin yliopiston farmasian tiedekunnan ja Helsingin yliopistollisen keskussairaalan palovammakeskuksen kanssa. Vuonna 2007 alkanut tutkimus ja tuotekehitys on poikinut kolme kaupallista tuotetta, joista ensin markkinoille ehtivät lääkkeiden ja soluhoitojen kehityksessä käytettävät hydrogeelit GrowDex® ja GrowInk™.\nFibDex sai CE-merkin toukokuussa 2019. Viranomaishyväksyntä oli merkittävä virstanpylväs, joka mahdollisti haavasidoksen markkinoinnin ja myynnin EU:ssa. Rekisteröintiprosessi Yhdysvaltain elintarvike- ja lääkevirastossa (FDA) on meneillään ja avaa aikanaan ovet Yhdysvaltain markkinoille.\nPlastiikkakirurgien koekäyttämä FibDex tarjoaa ihanteelliset olosuhteet haavojen paranemiseen. Sidos irtoaa itsestään haavan parannuttua, jolloin vältytään sidoksen vaihdoilta ja arpeutumista hidastavilta ihon repeytymisiltä. Paranemisprosessi on potilaalle entistä kivuttomampi ja sairaalalle tehokkaampi.\n”Jo pienimuotoisen testaamisen perusteella suhtaudun nanoselluun luottavaisen positiivisesti. Olemme hyvin halukkaita jatkamaan kokeilua, koska pidempiaikaisessa käytössä tuotteiden eroavaisuudet tulevat vielä paremmin esiin”, plastiikkakirurgi Jyrki Vuola Helsingin yliopistollisen keskussairaalan palovammakeskuksesta sanoo.\nNanoselluloosan biolääketieteellinen tutkimus on tuottanut toistakymmentä patenttia yli 80 maassa. Helsingin yliopistossa tutkimusta johtava professori Marjo Yliperttula kertoo nanoselluloosan yllättäneen tutkijat kerta toisensa jälkeen. Tutkittavana on useita hoitoja, joiden tavoite on parantaa ja kotiuttaa potilaat aiempaa nopeammin.\n”Jatkoa ajatellen iso juttu on se, että nanoselluloosasta valmistetun kalvon päälle voi laittaa lääkettä, bakteerien kasvua estäviä aineita tai jopa kantasoluja. Merkittäviä kasvunäkymiä avaava seikka on sekin, että nanosellu näyttäisi soveltuvan biologisten materiaalien kylmäkuivaukseen biopankeissa”, Yliperttula visioi.\nKutsu mediatilaisuuteen ja verkkolähetykseen 20.8. klo 13.30\nUPM on määrätietoisesti vahvistanut rooliaan ja patenttisalkkuaan bioalalla, joka on yksi nopeimmin kasvavista aloista ja jonka merkitys on vain korostanut viime kuukausina. UPM Biomedicalsin tiimi on tänä vuonna laajentunut usealla bioalan osaajalla, joista viimeisimpinä tullut Kaija Ojala vahvistaa nimenomaan kliinisen alueen myyntiä ja tuotekehitystä.\nUPM Biomedicals järjestää mediatilaisuuden FibDexistä 20.8.2020 klo 13.30 UPM:n pääkonttorissa osoitteessa Alvar Aallon katu 1. Tilaisuuden avauspuheenvuoron käyttää UPM:n toimitusjohtaja Jussi Pesonen. Pesosen jälkeen puhuvat professori Marjo Yliperttula Helsingin yliopistosta, plastiikkakirurgi Jyrki Vuola Helsingin yliopistollisesta keskussairaalasta ja toimitusjohtaja Kaj Dahlström Steripolar Oy:stä. Tilaisuuden moderoi UPM Biomedicalsin johtaja Johana Kuncova-Kallio.\nMediatilaisuudessa on otettu huomioon ajankohtaiset etäisyyden pitämiseen ja hygieniaan liittyvät seikat. Osallistujien määrä on rajoitettu, mutta tilaisuutta voi seurata myös verkkolähetyksenä, johon voi liittyä tästä linkistä. Verkkolähetyksessä on mahdollista esittää kysymyksiä chat-toiminnon kautta.\nMediatilaisuuden jälkeen on terveydenhuoltoalan ammattilaisille suunnattu tilaisuus.\nJohtaja Johana Kuncova-Kallio, UPM Biomedicals, puh. 040 6126300\nUPM Biomedicals on suomalaisesta koivusta valmistettujen terveys- ja bioteknologia-alan tuotteiden edelläkävijä. Yli 300 patenttia suojaa nanofibrillaarisesta selluloosasta kehitettyjä innovaatioitamme. Yhdessä korkeakoulujen, tutkimuslaitosten ja teollisten kumppaneiden kanssa luomme uusia ratkaisuja lääketestauksen, henkilökohtaisen terveydenhoidon, soluterapian, 3D-biotulostuksen, kudosteknologian ja haavanhoidon sovelluksiin. www.upmbiomedicals.com


Rööperin Rouva: Pala palalta, huone huoneelta: makuuhuone\nKodin huoneiden läpikäyminen ja sisustussuunnitelmien teko lähenee loppuaan (vihdoin!!).\nToiseksi viimeisenä huoneena on vuorossa makuuhuone, jonka jo kerran muutin, mutta joka nyt sitten kuitenkin palaa alkuperäiselle paikalleen kodin keskelle:\nMakuuhuoneessa on kaksi ovea, ja sen katto on vino.\nHuoneen korkeus matalimmillaan on noin 160 cm, tämä ikkunaseinällä.\nPohjapiirroksessa näkyy kiinteät vaatekaapit, niitä on kolme: kaksi sängyn molemmin puolin ja yksi huoneen korkeassa päädyssä.\nJa paljon muuta huoneeseen ei parisängyn lisäksi mahdukaan!\nOnneksi - edes yhden huoneen sisustaminen on helppoa :)\nHuoneen suurin haaste on ikkunoissa ja etenkin ikkunaverhoissa - ikkunat ovat nimittäin puolipyöreät ja niiden yläreuna on melkein kiinni katossa.\nMillaiset verhot siihen oikein saa??\nTässä pari ideaa:\nLuulenpa melkein että valitsen nuo raidalliset yksinkertaiset laskoskaihtimet.\nNe ovat kevyet ja simppelit ja muunneltavissa, kesää kohti niihin vois ommella pimennysvuorin.\nVierastan kyllä tuota rusettisolmintaa, mielikuva on väkisinkin maalaisromanttinen ja romanttisuus sisustuksessa on mulle ihan ehdoton nounou - vaikka vaatteissa ja asusteissa rimpsuista ja röyhelöistä tykkäänkin! Mutta, eihän kukaan pakota meitä väsäämään noita rusetteja. Voidaan tehdä vaikka umpisolmu jos halutaan. Ni.\nSänky meille ostettiin vuosi sitten ja se on todella hyvä, sen suhteen ei tarvii tehdä muutoksia.\nPaitsi että runko pitää naamioida, Papa ei tykkää sängyn ruutukuosista ja onhan se tietty helpompi ja selkeämpi yksivärisenä. Siispä helmalakana - mutta ei rimpsuista! Hobby Hallista löytyi kiva ihan ensihakemalla:\nPäiväpeitto on jo, se on pellavainen, harmaa ja ihana. Ostin sen Tallinnasta joku aika sitten.\nPäiväpeiton päälle heitellään vaan läjä tyynyjä, osa vaikka tuollaisia kuin H&M tarjoaa.\nMatalien kaappien päälle tarvitaan pöytävalaisimet.\nEi kovin korkeita koska katto laskee ikkunaa kohti, tässä muutama herkkupala vaihtoehdoiksi:\n(alimmat kolme valaisinta Skanno)\nSkannon valaisimet ovat niiiin herkulliset että en meinaa kestää!\nEnkä todellakaan osaa päättää minkä väriset ottaisin jos saisin.\nSängyn molemmille puolille kaavailin myös pieniä yöpöytiä.\nVälttämättä niille ei ole tarvetta, mutta huone on leveä ja olishan se kiva laskea kirjansa johonkin muualle kuin lattialle.\nYöpydiksi sopisi mielestäni tosi hyvin ihan tavalliset Aalto-jakkarat, tai sitten Hayn keskikokoinen neliöpöytä.\nEhkä mieluiten ottaisin noi jakkarat.\n... ja siinä se!\nMakuuhuoneen sisustus on siis aika helppo ja nopeakin toteuttaa.\nTavoitteenani on saada ainakin osa huoneista valmiiksi jo pian, koska kun töihinpaluu koittaa niin mihinkään ei ole enää aikaa.\nToivottavasti saan siis esitellä tämänkin huoneen valmiina jo pian.\nKivaa loppuviikkoa kaikille! Nauttikaa kauniista syyspäivistä kun niitä nyt on!\nLähettänyt Saara klo 21:23\nL 5. syyskuuta 2014 klo 9.15\nSkannon sininen lamppu- ylisöpö:)\nRööperin Rouva Saara 5. syyskuuta 2014 klo 13.59\nPulina S. 5. syyskuuta 2014 klo 18.50\nHyvältä näyttää ja toivon, että pääset pian noi toteuttaa. Ja kiitti tuosta helmalakanavinkistä;) Täytyykin tsekkaa toimisiko se myös tuossa meidän sängyssä. Meilllä muuten kiva musta runko kerää hyvin noi valkoiset koirankarvat:))\nRööperin Rouva Saara 7. syyskuuta 2014 klo 22.11\nKiva kuulla! Ja joo, kyllä tää nopsasti alkaa edistyä heti kun saadaan tuo yksi huone tyhjäksi :D\nKerron lisää helmalakanasta kun saan sen käsiini (ellet ehdi ensin), mut kuvassa näyttää ainakin hyvältä!